Theresia fan Lisieux - Wikipedy\nTheresia fan Lisieux\nTheresia fan Lisieux (berne as Marie-Françoise Thérèse Martin; kleasternamme: Theresia fan it Bern Jezus en it Hillich Antlit; berne op 2 jannewaris 1873 yn Alençon, ferstoarn 30 septimber 1897 yn Lisieux) is in hillige fan de Roomsk-Katolike Tsjerke.\nTheresia fan it Bern Jezus\nbertenamme Marie-Françoise Thérèse Martin\nbertedatum 2 jannewaris 1873\nstjerdatum 30 septimber 1897\nsillich ferkl. 29 april 1923\nhillich ferkl. 17 maaie 1925\nhjeldei 30 juny\nattributen krús mei dêr om hinne roazen\npatroan fan Frankryk, Ruslân, missy\nSint-Theresia is ien fan de populêrste hilligen fan de 20e iuw. Yn in soad roomske tsjerken is har byld te finen en in lytse 2.000 tsjerken oer de hiele wrâld binne oan har wijd. De ta eare fan Theresia boude basilyk yn Lisieux heart ta de drokst besochte beafeartsplakken fan Frankryk en wurdt alle jierren besocht troch mear as 600.000 minsken.\nRûsd wurdt dat fan har boek "Histoare d'une âme" oer de hiele wrâld yn fjirtich ferskillende talen sa'n 500 miljoen eksimplaren binne ferkocht. Paus Jehannes Paulus II beneamde Theresia yn 1997 ta tsjerkelearaar.\n2 Kommuny en foarmsel\n4 Machtiging fan de biskop\n5.4 Agnès wurdt kleastermem\n5.5 Theresia en de martlers fan Compiègne\n5.6 De lytse wei\n6 Theresia's striid en dea\n7 Ferearing en hillichferklearring\nUs Leaffrou fan Alençon, de tsjerke dêr't Theresia doopt waard\nTheresia waard oan rue Saint-Blais (nû 36) yn it Frânske Alençon berne as ien fan de njoggen dochters fan Louis Martin en Marie-Azélie Guérin. Hja waard dope op 4 jannewaris 1873 yn de Notre-Dame fan Alençon. Fan de dochters ferstoaren fjouwer op jonge leeftyd, wylst de oare fiif allegear it kleaster yngyngen. Hja waard grutbrocht yn in hûshâlding dy't alle moarntiden om 05:30 de Hillige Misse bywenne en it fêstjen tige krekt opfolge. Ek de plicht fan neisteleafde waard sekuer neikommen en hja hiene regelmjittich in omrinder oan tafel en brochten besites oan siken en âlde minsken. Oarspronklik wie de heit fan Theresia in horloazjemakker, mar syn frou hie in bedriuwke dat útgroeide ta in bedriuw mei 20 wurknimmers en om't dêr help nedich wie joech er syn âlde berop op.\nSûnt 1865 krige har mem, Zélie Martin, lêst fan pine yn it boarst. Yn desimber 1876 die bliken dat de oarsaak fan de klachten boarstkanker wie, dêr't medysk neat mear oan te dwaan wie. Zélie gyng yn 1877 noch op beafeart nei Lourdes yn 'e hope dêr better te wurden, mar in wûnder bleau út. Hja ferstoar op 28 augustus 1877, noch mar 45 jier âld. Theresia is dan goed 4 jier en hja kiest har suster Pauline út as ferfanger fan har mem.\nLisieux, Les Buissonnets\nYn novimber 1877 ferhûze Louis mei syn fiif dochters nei Lisieux om tichter by Isidore Guérin te wenjen, de broer fan syn frou Zélie, dy't dêr apteker wie. Ynearsten hie Louis dêr net in soad nocht oan, mar Isidore en syn frou wisten him te oertsjûgjen dat it sa better foar de bern wie. It bedriuw yn Alençon waard ferkocht en hja fûnen in hûs yn in griene omjouwing, Les Buissonnets. Louis, dy't no libbe fan de opbringst fan de ferkeap fan 'e saak, hold him dwaande mei syn dochters, en dan fral Theresia. It hûshâlden draait op syn dochter Marie, dy't help krige fan in hûshâldster. De sechtjinjierrige Pauline soarge foar de twa bern. It wie foar de Martins in hiele oare wrâld: op de drokte fan de saak yn Alençon, dy't ôflieding joech en fol wie mei klanten en wurknimmers, folge de stilte en iensumens fan Les Buissonnets dêr fierder net in soad oanrin wie. It hie ek syn wjerslach op Theresia: har libbene en ekspansive karakter feroare yn in sêft en timide karakter. En ek al diene har heit en har suster Pauline noch sa bot harren bêst, dat twadde tiidrek yn har bestean wie it meast pynklike skoft fan de trije dy't har koarte libben telde.\nTheresia gyng yn 'e âldens fan sân jier, yn 1880, foar it earst te bychten. Op 13 maaie 1880 waard de earste kommuny fiert fan har suster Céline en dy dei omskreau Theresia as ien fan de moaiste dagen fan har libben. Theresia woe ek stomme graach de kommuny hawwe en naam it beslút om de trije jier dy't hja noch wachtsje moast te brûken om har goed op dy dei ta te rieden.\nOp in simmermiddei yn 1879 of 1880 makke Theresia wat mei dat har bekrûpte. Ut it raam seach hja yn de tún in man yn de klean fan har heit rinnen. Hy hie ek deselde lingte en deselde wize fan rinnen, mar dan folle mear foaroerbôge. Syn holle wie oerdutsen mei in doek, sadat hja it gesicht net sjen koe, mar ek de hoed like op dy fan har heit. Tige stadich seach hja him tichterby kommen. Hja krige fuort in gefoel fan boppenatuerlike eangst. Har susters besochten har del te bêdzjen, hja ûnderfregen har en sochten yn de tún nei de man, mar om 'e nocht. Fyftjin jier letter krigen hja de betsjutting fan it fizioen, doe't har heit hersenferlamming krige.\nOp 3 oktober 1881, doe't hja acht jier wie, gyng Theresia nei it benediktynske ynternaat yn Lisieux. Om't it ynternaat tichteby har hûs stie, bleau hja de nachten net en gyng hja op jûntiid werom nei hûs. De goede lessen fan har suster Pauline en Marie diene no fertuten en Theresia hearde by de bêsten fan de klas. Yn de simmer fan 1882 hearde Theresia tafallich dat Pauline nei de Karmel gean soe. Theresia skreau dêr oer dat it wie as waard har in swurd yn it hert stutsen. Pauline wie de twadde mem fan Theresia en har te missen dreau Theresia bytiden ta wanhoop. Pauline beskreau foar Theresia hoe it der by de karmelitessen om en ta gyng. Ek Theresia krige langstme om nei de Karmel te gean: "Ik fielde dat mei sa'n krêft, dat der gjin twifel oerbleau. Yn myn hert wist ik dat ik my net troch in bernedream meislepe liet, mar it wie de wissichheid fan in godlike rop; ik woe nei de Karmel, net foar Pauline mar allinne foar Jezus". Op in snein, by in besite oan de Karmel fan Lisieux, slagge hja der yn om allinne te praten mei de oerste fan it kleaster, Mem Marie de Gonzague. It wol de kleastermem wol oan dat Theresia har ropping fielt, mar hja mei gjin postulanten ûnder de sechtjin talitte. Theresia wol noch wol efkes wachtsje, hja wit no dat hja de wei fûn hat. Op moandei 2 oktober 1882 giet ek Pauline yn de Karmel, dêr hja de kleasternamme "suster Agnès fan Jezus" oannaam. Ek skoalle begjin wer foar Theresia, hja mei in klas oerslaan en kin har dêr tariede foar de earste kommuny. Godstjinst is ien fan de wichtige fakken en dêr blinkt hja yn út. In grutte teloarstelling wachtet har lykwols, want it bisdom hat krekt in nije feroardening oannommen en besletten om de leeftyd fan de kommunikanten te ferheegjen. Dat betsjut foar Theresia dat hja langer wachtsje moat. Har omke Isidorus reizget nei Bayeux om dispinsaasje by de biskop oan te freegjen, mar komt mei legen hannen thús.\nGenêzing fan Theresia\nDan kriget Theresia yn desimber 1882 pine yn 'e holle en side. Hja yt net goed en kin de sliep net krije en der ferskine opsette plakken. Ek har karakter feroaret, hja wurdt boazich en op't lêst bellet har omke de dokter, dy't fêststeld dat Theresia hat te lijen fan in sykte, dêr't allinne folwoeksenen lêst fan ha. Har heit, dy't dan yn Parys is, wurdt mei in tillegram warskôge dat er nei hûs komme moat. Alle dagen hat hja lest fan senuwtrillings, hallusinaasjes en panykoanfallen. Hja kin net mear allinne litten wurde, mar op de dei dat Pauline it habyt kriget, is hja ynienen wer efkes de âlde en kin hja mei de famylje nei de Karmel om it barren by te wenjen. De hiele dei giet it goed en Theresia is like fleurich, mar de oare deis is alles wer mis: it like der op dat Theresia hielendal op gyng yn dwylsin en it ferstân kwyt wie. De dokter siet goed yn noed en koe de oarsaak fan de sykte mar net fine. De hiele famylje bid foar Theresia, in noveen fan missen wurdt opdroegen yn de Notre-Dame des Victoires fan Parys en in Marijebyld wurdt yn har keamerke set. Op Pinkstersnein, 13 maaie 1883, bidde har susters by it byld fan Marije ôm genêzing. Ek de jonge Theresia rjochtet har dan op har "Mem yn 'e himel". Op dat stuit ûntspant de pasjinte. Har susters sjogge ferheard op en de oare deis binne al spoaren fan de sykte ferdwûn. Theresia bliuwt swak, mar hja soe op in pear lytse weromfallen nei yn de takomst frijbliuwe fan nije komplikaasjes.\nKommuny en foarmselBewurkje\nTheresia yn 'e âldens fan 13 jier\nNei't hja yn de simmerfekânsje yn Alençon in besite brocht oan bekenden, plakken fan har jongerein en it grêf fan har mem yn Alençon, sette yn oktober 1883 it nije skoallejier útein mei útsjoch op de Earste Kommuny. Op 8 maaie 1884 is it safier: Theresia is by de Hillige Misse tige emosjoneel en beskriuwt har earste mistike ûnderfining: ... It wie in leafdestút, ik fielde my dierber, en ik sei ek: ik hâld fan jo en draach my foar altiten oan jo op. It wie gjin fraach, gjin striid, gjin opoffering; foar in hiele skoft hiene Jezus en de earme lytse Theresia inoar oansjoen en begrepen"... Troch it krijen fan de hosty fielde hja har ek foar altiten ferbûn mei har mem yn 'e himel. Njonken de spirituele djipgong koe de kommunikant it feest en de kado's ek wol wurdearje. Op 14 juny 1884 kriget hja fan de biskop it foarmsel, it sakramint wêrmei't immen de krêft fan de Hillige Geast kriget om it leauwe stânfêstich de beliden.\nYn oktober 1886 gyng ek har âldere sustser Marie nei de Karmel fan Lisieux, hja waard suster "Marie fan it Hillich Hert", wylst Léonie har yntrede die by de Klarissen. De ferhearde Louis Martin wie no noch allinne mei syn twa jongere dochters yn Les Buissonnets. Foar Theresia betsjutte it wer in tiid fan depressy en hja hie regelmjittich lêst fan gûlbuien.\nYn 1886 wennen Louis Martin mei de dochter de Krystnachtmisse by yn de katedraal. Werom yn Les Buissonets sette Theresia lykas de tradysje woe har skoech foar de hurd op, dêr't de kado's delset wurde koene. Louis Martin wie warch en sei tsjin Céline: "aldergelokst is it dit jier foar it lêst". Theresia begûn doe te gûlen, mar pakte har fuortendaliks wer op en optein pakte hja de kado's út. Letter lei hja út dat hja op dat stuit befrijd waard fan de lekken en brekken fan har bernetiid. Ynienen fiele hja de neisteleafde yn har hert kommen, it ferlangen om harsels te ferjitten. Dy genede die har groeien en makke har folwoeksen. Hja neamde dat letter de nacht fan har bekearing en it begjin fan it tredde diel fan har libben, it moaiste diel.\nHja giet fiif kear yn de wike ter kommuny, lêst in soad en leart "It Neifolgjen fan Kristus" út de holle. De famylje fynt it prachtich, en de Guerings litte Theresia graach hiele stikken resitearje as hja op besite is. Ek begjint hja fûleindich te bidden foar de bekearing fan sûnders. De kranten skriuwe yn dy tiid in soad oer de foar in trijefâldige moard feroardiele Henri Pranzini, dy't yn de parse beskreaun wurdt as in meunster om't er hielendal gjin spyt liket te hawwen fan syn misdieden. De eksekúsje troch de guillotine sil yn de simmer fan 1887 plakfine en fol fjoer bidt Theresia foar syn bekearing. Fan God freget hja in om in ienfâldich teken fan bekearing, sadat hja wit dat it net om 'e nocht is. Doe't it safier wie en Pranzini eksekutearre wurde soe wegere er in preester te sjen. Mar op it alderlêste stuit draaide er him om en tute er it krús, ear't er ferstoar. As hja dêroer lêst is dat foar har de befêstiging fan har ropping: hja moat non wurde om foar alle sûnders te bidden.\nEk nei de eksekúsje bidt hja troch foar Pranzini en hja freget oft der missen opdroegen wurde kinne foar de misdiediger. Hja is der wis fan dat God Pranzini ferjout. Har ideeën wie yn dy tiid namste radikaler, om't de publike opiny en de kranten doe net it minste begrutsjen foar feroardielde kriminelen toanden.\nKarmel fan Lisieux\nTheresia fielt dat it no tiid is om it kleaster yn te gean. Hja ynformearret har heit. Louis Martin, dy't earder in lytse oanfal hân hie wertroch't er in pear oeren ferlamme wie, wrakselt earst wat tsjin mar jout dochs syn tastimming. Har susters binne ferdield: Marie besiket Theresia oan it ferstân te krijen dat hja noch wat wachtet en oarsom fjurret Pauline har oan. Céline, dy't allinne mei har heit efterbliuwt en it meast te lijen hat fan Theresia's fertrek, stipet har. It is lykwols de tasjend fâld, har omke Isidore, dy't yngrypt en him tsjin de plannen fan Theresia keart. De apteker fan Lisieux doart it net oan har de yntrede te ferbieden, mar freget har yn alle gefallen te wachtsjen oant hja 17 wurdt. Pauline beslút dan har omke te skriuwen om foar Theresia's plannen te pleitsjen. Ut wurdearring foar syn peetdochter jout er lang om let dochs noch syn tastimming op 22 oktober. Dat betsjut lykwols net dat alle tûkelteammen fuort wiene, want ek de tsjerklike autoriteiten fine Theresia te jong: de kleasters wolle leaver gjin postulanten mear ûnder de 21.\nTheresia by paus Leo III\nAlle hope is no fêstige op paus Leo III, dy't Louis Martin hopet te moetsjen op de troch it bisdom Coutances organisearre beafeart nei Rome. Op 4 novimber 1887 is it safier en ek Thérèse en Céline geane mei. De reis giet mei de trein en hja bringe besites oan Milaan, Feneesje, Bologna, Loreto en oan it ein Rome.\nOp 20 novimber 1887 wennen de pylgers fan de beafeart ier yn de moarn yn de pauslike kapel in troch de paus opdroegen misse by, folge troch in audiïnsje. De paus is dan al in âlde man fan 77 en om't er warch is meie de pylgers net allegear mei him prate, mar as it Theresia's tiid is knibbelet hja foar de paus en freget yn it Frânsk om in geunst. De fikaris fertelt de paus dat Theresia in famke is dy't nei de Karmel wol. Paus Leo III antwurdet it famke dat hja harkje moat wnei har mearderen, mar Theresia hâldt oan en seit: "Alderhilligste Heit, as it binne dy't "ja" seit, dan sil elts dat goedfine". De paus antwurdet dan dat hja wol nei de Karmel giet as God it wol. Foar Theresia is dat noch jimmeroan net genôch, hja wol in beslissend andert en mei de hannen gear op de knibbels wachtet hja, oant Theresia troch twa wachten nei de útgong droegen wurdt. Op de weromreis kriget Theresia yn Nice in bytsje hope: de fikaris-generaal hie it ûnthjit dien om it fersyk fan Theresia te stypjen.\nBegjin desimber is de famylje wer yn Lisieux. It wie de earste en lêste kear yn har libben dat hja Normandje ferlitten hie om troch Frankryk, Switserlân en Itaalje te reizgjen. It wie foar har in learsume reis, in reis wêryn't hja in soad learde de skiednis fan de Tsjerke. Hja hie de petearen fan geastliken folge en learde dat dy ek net altiten sûnder fouten binne en minsken mei harren swakheden wiene. Theresia wie yn dy tiid fleurich, hie humor en wie har ek bewust woarn fan har froulikens en skientme, dêr't de jonge Italjanen net ûnferskillich foar wiene. Thús sei Theresia dat hja dêr maklik har hert ferlieze kind hie; "der wie genôch om in ropping, dy't net sa stevich wie, oan it wifkjen te bringen".\nMachtiging fan de biskopBewurkje\nDe oare deis giet Theresia nei de Karmel om te bepraten hoe't it fierder moat. Yn de Karmel wurdt in strategy ûntwikkele en Mem Geneviève, de stiftser fan de Karmel fan Lisieux, bepleitet mei Mem Marie de Gonzague, dy't op dat stuit priorin is, de saak fan Theresia by de kanunnik Delatroëtte, mar dy bleau him fersetten tsjin de yntrede fan Theresia. Healwei dy moanne skriuwt Theresia in brief nei biskop Flavien Hugonin en de fikaris-generaal, om him syn ûnhjit oan Theresia nochris yn it sin te bringen. Alles is no dien, it komt no op wachtsjen en bidden oan. In pear wike letter, Theresia waard doe 15, krige Theresia in brief fan Mem Marie de Gonzague: de biskop kaam op syn eardere wegering werom en Theresia waard no ferwachte yn de Karmel. De definitive datum fan yntreden soe fêststeld wurde nei de fêsteltiid. It wie dus op 'e nij wachtsjen, mar de takomstige postulant seach der in kâns yn om har goed ta te rieden.\nDe datum fan yntrede wurdt fêststeld op 9 april 1888, op de dei fan de Ferkundiging. Dan is Theresia fyftjin jier en trije moannen âld. Yn dy tiid wie it net nuver dat postulanten en novisen yn religieuze oarders noch gjin sechtjin wiene. Doe't hja de tsjerke yngong brocht kanunnik Delatroëtte har noch yn 't sin dat hy der persoanlik noch altiten op tsjin wie. De susters lykswols wiene bliid mei har komst. Sa ek Mem Marie de Gonzague, mar der wiene ek soargen. Soe Theresia it tige ienfâldige kleasterlibben yn de Karmel folhâlde? En hoe soe it gean no't der trije susters út deselde hûshâlding yn de mienskip sieten? De tige jonge postulant paste har lykwols tige goed oan de nije omjouwing oan. Tegearre mei fjouwer novisen leart Theresia de regels en gewoantes yn de Karmel. Har twa âldere susters woene foar har jongste suske soargje, mar it wie Theresia dy't harren holp om ôfstân te bewarjen.\nMem Marie de Gonzague is optein oer har nije oanwinst yn it kleaster, hja skriuwt oer Theresia dat der gjin wurd ferkeard te melden falt en alles perfekt ferrint. Dochs sparret hja Theresia net, komt hja Theresia tsjin, dan kin hja it net neilitte om Theresia op de ien of oare wize leech te lizzen. Faaks die hja dat om de ropping fan Theresia te testen. Foar Theresia is it pynlik want hja hat in grutte bewûndering foar de oerste. Graach soe hja har mear yn betrouwen nimme wolle, mar hja ferset har dêr tjsin. Hja keas de jezuïet, pater Pichon, as har geastlike heit, dy't lykwols in pear moanne letter op missy nei Kanada giet. Yn har postulaat kriget Theresia ek te meitsjen mei narderij fan oare susters, om't hja gjin oanlis hat foar hannenarbeid. Lykas eltse non komt ek Theresia efter de neidielen fan it libben yn in mienskip mei minsken, dy't allegear harren eigen temperamint, karakter, gefoelichheden en lekken en brekken hawwe.\nIt slimste kaam lykwols fan bûten. Op 23 juny 1888 ferdwûn har heit Louis Martin. Hy waard op 27 juny yn it postkantoar fan Le Havre werom fûn. Hy wie wer wat by't sin, mar geastlik wied er net mear yn oarder. Foar Theresia wie it namste pynliker. Hja fielde har skuldich dat hja der net west hie om him te helpen. De rabberij yn de stêd fynt ek syn wjerklank yn de Karmel: "Menear Martin is gek wurden. Mar wat wolle jo mei al dy dochters dy't non wurden binne. Sels de jongste sit yn 't kleaster". Mei op basis fan eardere symptoanen stelle de artsen by Louis Martin serebrale arterioskleroaze fêst.\nTheresia as novise\nOp 10 jannewaris 1889 komt der in ein oan it postulaat. Hja kriget har habyt en dêrmei begjin in tiidrek fan novisiaat. De tastân fan har heit is stabyl en hy kin by de plechtichheid oanwêzich wêze. Sûnt draacht Theresia in brún habyt en in sluier, dy't foar novisen wyt is. Hja kriget as kleasternamme "Suster Theresia fan it Bern Jezus en fan it Hillich Antlit".\nTolve dagen letter is it hielendal mis mei har heit. Hy is dwers troch alles hinne, tinkt dat er nei it slachfjild giet en grypt in revolver. Mei geweld witte se him te ûntwapenjen en hy wurdt fêstset yn it gesticht "Bon Sauveur" yn Caen. It is ferskriklik foar de susters Martin en allegear net te leauwen. Theresia kiest foar stilte, hja siket treast yn it gebed en de Bibel.\nProfessykrâns fan Theresia fan Lisieux en har krusifiks\nOp 9 septimber 1890 leit hja yn 'e âldens fan 17 jier har kleasterûnthjitten ôf. De seremoanje wurdt holden yn de Karmel. It die har grut fertriet dat har heit der net by wêze koe. Neffens de earwaarde Mem Marie de Gonzague wie hja al in follearde non, dy't de sluier op har naam. In ingel fan in bern fan 17 jier mei it ferstân fan ien fan 30, sa jubele de kleastermem.\nDe jierren dy't folgen stiene yn it teken fan it rypjen fan har ropping. Theresia bidt trou, hja lit har net yn mei debatten, dy't it libben fan de mienskip fersteure. Hja docht har taken en hat omtinken foar in oar. Yn stilte akseptearret hja krityk, sels as dy't net passend is en antwurdet mei in glimke as susters narrich dogge. Alles besiket hja út leafde mei ienfâld te dwaan, ek de lytse dingen. Hja bidt in soad foar preesters en fral foar pater Hyacinthe Loyson, in ferneamde preker dy't yn 1869 ekskommunisearre waard en dêrnei de Roomsk-Katolike Tsjerke ferliet.\nYn de winter fan 1891-1892 wurdt Frankryk troffen troch in swiere grypepidemy. De Karmel fan Lisieux wurdt net sparre en fjouwer nonnen ferstjerre. Alle susters krije it firus, útsein trije wêrûnder Theresia. Hja besteget in soad tiid oan de fersoarging fan har susters en lit sjen dat hja net benaud is en ek saken mei organisearje kin. Fral ek as hja de begraffenissen fan ferstoarne nonnen moat tariede. De mienskip, dy't har somtiden mar fan in bytsje nut beskôge, ûntdiek no in hiele oare Theresia.\nFoar Theresia wurde de evangeeeljes jimmeroan wichtiger, se meitse har leauwen riker en draacht se altiten by har. Yn dy tiid wie dat net sa gewoan, want yn 'e regel lêsden de minsken leaver kommintaren op de Bibel, mar Theresia socht leaver streekrjocht it Wurd fan Jezus.\nAgnès wurdt kleastermemBewurkje\nAgnès fan Jezus (Theresia's suster Pauline)\nYn 1893 kaam der in ein oan de twadde termyn fan Mem Marie de Gonzague as priorin fan it kleaster. Hja koe net trochgean foar in tredde termyn en Pauline, suster Agnès fan Jezus yn it kleaster, waard op 20 febrewaris dat jier foar trije jier keazen as har ferfanger. In lestige sitewaasje foar Pauline en har susters. Mem Marie de Gonzague hold in soad ynfloed yn it kleaster, en de kanunnik Delatroëtte trune Mem Agnès sûnder omhaal oan om har fral ek liede te litten troch de goede rie fan de âlde oerste. Pauline moast dêrom hoeden en diplomatyk operearje en hja moast oppasse dat hja harren twa susters Marie en Theresia net foarluts.\nMem Marie de Gonzague krige yn dy tiid fan Mem Agnès de soarch oer de novisen en Theresia waard frege om har dêrby te helpen. Hja moast dwaan wat har suster as priores opdroech en tagelyk ek Mem Marie de Gonzague, twa froulju dy't it noch alris net iens wiene. Hja wie folchsum, mar ek net te benaud om har miening te jaan as dêr om frege waard. Sa gyng Theresia tsjin Mem Marie de Gonzague yn, doe't dy ien fan de novisen keare woe foar it dwaan fan de kleasterûnthjitten.\nYn 1894 skreau Theresia har earste Récréations pieuses. Dat binne lytse toanielstikken, dy't troch in pear nonnen opfierd waarden foar de rest fan de mienskip. Har earste stik waard opdroegen oan Jeanne d'Arc, de frou dy't Theresia sa heech hie en foar wa't yn dy tiid krekt it proses ta sillichsprekking iepene wie. Har talint foar it skriuwen fan stikken krigen in goede ûntfangst en en hja mocht mear stikken skriuwe, wêrûnder in twadde oer Jeanne d'Arc. Ek skreau hja op fersyk fan oare nonnen spirituele gedichten.\nOp 29 july 1894 ferstoar Louis Martin. Céline, syn fierde dochter, fersoarge him oant it lêst ta. Ek hja tinkt al in skoft om yn te treden yn de Karmel. Hja krige yntusken twa fersiken om te trouwen, mar hja bleau tinken oan in libben wijd oan God. Céline twifele noch tusken in libben mei de karmeliten en in aktiver libben yn tsjinst ûnder pater Pichon yn Kanada. Hja keas mei op oantrunen fan har suster foar de Karmel en op 14 septimber 1894 kaam hja werom nei Lisieux. Yn augustus 1895 krigen de fjouwer susters yn de Karmel ek noch selskip fan harren nicht, Marie Guérin.\nTheresia en de martlers fan CompiègneBewurkje\nYn 1894 waard it martlerskip fan de karmeliten fan Compiègne betocht, in barren dat grutte yndruk makke yn Frankryk en namste mear yn de Karmels fan Frankryk. De nonnen fan Compiègne fregen de susters fan Lisieux om harren kapel mei te fersieren. Theresia fan it Bern Jezus borduerde mei Theresia fan Sint-Augustinus de banieren. Dy lêste sei by it proses fan sillichferklearring fan Theresia dat hja tige tawijd en fol iver meiholp en dêrby de opmerking makke "Wat in gelok as wy itselde lot krije soene, wat in genede".\nDe lytse weiBewurkje\nTheresia gyng de Karmel yn mei de winsk om in grutte hillige te wurden. Nei seis jier moast hja lykwols tajaan dat soks der foar har net yn siet. Der mankearre noch in soad oan en hja hie boppedat net it karisma fan Theresia van Ávila, Paulus fan Tarsus en sa'n soad ferneamde hilligen. En ek al wol hja noch sa graach, hja sjocht sels ek de grinzen fan har ynspannings. Hja bliuwt lyts en fier fan dy ûnfeilbere leafde dy't hja sa graach beoefenje wolle soe. De Bibel, dêr't de wurden "as immen hiel lyts is, lit him ta my komme" yn steane, jout Theresia it begjin fan it antwurd. Theresia wit dus dat hja, dy't har lyts en net geskikt achtet, har mei betrouwen nei God keare kin. Mei de wurden fan Jesaja 66:12-13 begrypt hja dat it Jezus sels is, dy't har nei de hillichheid draacht. It binne de earms fan Jezus dy't har nei de himel tille moatte en dêr hoecht hja net grut foar te wurden. Har beheinings wurde sa gjin ûntmoediging, mar in boarne fan freugde, want krekt dêr wurdt de barmhertige leafde fan God foar har útoefene. Yn har manuskripten neamt hja dy ûntdekking de "lytse wei". Sûnt febrewaris 1895 begjint hja har brieven te ûndertekenjen mei toute petite foar har namme. Hoe lytser hja har makket foar God, namste mear kin hja op God rekkenje.\nIt is ek yn dy tiid dat hja op fersyk fan har suster Pauline har autobiografy opskriuwt. Ek giet hja fierder mei it skriuwen fan toanielstikken en hymnes, werfan't "Vivre d'amour" it bekendst is.\nOp 9 juny 1895 krige Theresia de ynspiraasje om har op it feest fan de Trije-ienheid as offer oan te bieden oan de barmhertige leafde fan God. Dat diene nonnen yn dy tiid wol faker mei it doel om neffens it foarbyld fan Kristus te lijen. It doel wie om yn feriening mei Kristus boete te dwaan en it sa goed te meitsjen foar sûnders, dy't dat sels net diene. De nonnen koene troffen wurde troch tige lange en pynlike syktes en hja leine dan in ferbân tusken it lijen en it offer dat hja dêrmei brochten.\nDoe't de termyn fan trije jier fan de earwaarde Mem Agnès as prior foarby wiene, waard it wer tiid in nije oerste te kiezen. Mem Marie de Gonzague ferwachte har posysje werom te krijen mar de ferkiezing ferrûn spannend. It wie mar op it kantsje ôf, mar Mem Marie de Gonzague wûn it fan Mem Agnès. De nije oerste wol har funksje om noed te stean foar de novisen net opjaan en kiest as assistinte Theresia, mar yn feite draacht Theresia alle ferantwurdlikens foar it novisiaat sûnder dat har dy eare takomt. Theresia folge it grutte tal oan lytse foarskriften dy't Mem Marie de Gonzague willekeurich opstelde of bûten wurking stelde tige krekt op.\nTheresia's striid en deaBewurkje\nYn 'e nacht fan Wite Tongersdei op Goed Freed 1896 krige hja in earste oanfal fan bloedopjaan. Hja fertelt it Mem Marie de Gonzague, mar seit ek dat hja der net ûnder te lijen en fierder neat nedich hat. In twadde oanfal komt de nacht dêrop. Mem Marie de Gonzague makket har no soargen en hja freget har neef, dokter La Néele, om har te ûndersykjen. Hy tinkt dat it bloed ôfkomstich is fan in skuord bloedfet yn de kiel. Theresia wit sels dat it earnstiger, is mar hja is net benaud; foar har betsjut de dea dat hja gaueftich nei de himel giet en dêr dyjinge fynt dy't hja yn de Karmel socht. Hja bliuwt aktyf sûnder krêft te sparjen.\nYn de Goede Wike fan 1896 komt hja ynienen yn in "inerlike nacht" telâne. It leauwen dat har sa'n jierren besiele hie, dat har sels langstme joech om te stjerren út leafde foar Jezus, ferdwûn. Yn it tsjuster like hja in inerlike stim te hearren, dy't mei har en it gelok dat hja yn de dea tocht te ferwachsjen de gek hie. Net it leauwen oer it bestean fan God bringt har oan it wankeljen, mar it leauwen yn it ivige libben, dat hja dus op reis wie nei it neat. Der wie no noch mar ien gefoel yn har: hja soe jong stjerre en hielendal foar neat. Allinne de hymnes en gedichten, dy't hja ek doe op fersyk fan de nonnen skreau, jouwe in lyts stikje fan dy inerlike striid priis: "Myn himel is de glimk fan God dy't ik oanbid, wylst Er him ferside hâldt om myn leauwen te testen".\nDe tsjusternis dêr't hja yn telâne kaam soe har nea mear loslitte en duorre oant har dea in lyts jier letter. Hja wegere ta te jaan oan de eangst foar it neat en fermannichâldigt de dieden fan it leauwen. Dêrmei woe hja sizze dat hja bliuwt leauwen, alhoewol't har geast oerspield wurdt mei beswieren. De striid is namste dreger om't hja altiten winske in soad goede dingen nei har dea te dwaan.\nTheresia by de doar fan de sikeseal, 30 augustus 1897)\nYn jannewaris 1897 skreau Theresia, doe krekt 24 jier: "Ik tink dat myn reis net lang mear duorje sil". Alhoewol't it minder waard mei Theresia, slagge hja der yn om har plak yn de mienskip fêst te hâlden. Mar yn de maaitiid makke it spuien, de pine yn it boarst en it ophoastjen fan bloed Theresia jimmeroan swakker.\nTheresia as Jeanne d'Arc\nYn april 1897 krige Theresia te meitsjen mei de gefolgen fan de Diana Vaughan-saak. Sûnt 1895 is de Amerikaanske Diana Vaughan yn Frankryk bekend fanwegen de útjefte fan har memoires, har kontakten mei satanyske rûnten en hare bekearing dy't dêr tanksij it foarbyld fan Jeanne d'Arc op folge. Theresia wie lykas alle katoliken yn Frankryk djip rekke troch de tsjûgenis fan Diana Vaughan. Mem Agnès trune har oan in pear ferzen te skriuwen foar de bekearde frou en hja die dêr in foto by fan Theresia, doe't hja de rol fan Jeanne d'Arc spile. De post koe net streekrjocht nei Diana Vaughan sjoerd wurde, om't hja har skûl hâlde moast foar de leden fan de satanyske sekte en waard dêrom nei Léo Taxil stjoerd, immen dy't himsels opsmiten hie as har wurdfierder. Theresia skreau yn juny 1896 ek it koarte toanielstik Le Triomphe de l'humilité, dat ynspirearre wie op de bekearing fan Diana Vaughan.\nYn de rin fan 1896 riisde der by de parse lykwols jimmeroan mear twifel oan de oprjochtens fan Léo Taxil, dy't ek bekend stie as anty-klerikaal. En sa kundige Taxil in parsekonferinsje op peaskemoandei ôf, sabeare om alle twifel wei te nimmen. Mar op die tige goed besochte parsekonferinsje makke er bekend dat Diana Vaughan nea bestien hie en dat er it hiele opfantasearre ferhaal ûnder dat pseudonym publisearre hie om de Roomks-Katolike Tsjerke yn ferlegenheid te bringen. It publyk wie der glêd ôf. De nonnen fan de Karmel yn Lisieux hearden op 21 april fan it nijs. En op 24 april ûntduts Theresia dat de op de parsekonferinsje toande foto fan Jeanne d'Arc de foto fan har wie . Hja seach it foarfal as in fernedering en in test, fral no't hja sa troch twifel besocht waard.\nYn juny frege Mem Marie de Gonzague Theresia om fierder te skriuwen mei har memoires. Hja docht dat somtiden yn 'e tún, op de stoel dy't har heit yn it lêste skoft fan syn sykte brûkte en dy't er jûn hie oan de Karmel. Op 8 july 1897 ferhûze Theresia nei de sikeôfdieling, dêr't hja tolve wiken bleau oant har dea.\nDe opbierde Theresia\nOp 17 augustus wurdt Theresia op 'e nij ûndersocht en dan is it dúdlilk dat hja tuberkuloaze yn it meast foardere stadium hat. Ien long is oantaaste, de oare long is ferlern en ek de terms binne oantaaste. Har lijen wurdt ekstreem swier. De susters freegje har hoe't hja har letter oanroppe moatte as hja bidde. Hja andert "Lytse Theresia". De lêste nacht is dreech en har susters weitsje by har. Hja freget geastlik taret te wurden foar it stjerren. Mem Marie de Gonzague stelt Theresia gerêst en seit dat hja troch har nederige libben al taret is.\nNeffens de oanwêzige nonnen hie Theresia flak foar har dea noch in ekstaze, dy't duorre salang't de belidenis fan it leauwen duorret, en dan azemt hja har lêste sike út. Op 30 septimber 1897 om 19:20 oere yn 'e âldens fan 24 jier stjert Theresia. "Ik stjer net, ik begjin mei libjen" skreau hja yn ien fan har lêste brieven.\nHja wurdt begroeven op 4 oktober op it tsjerkhôf fan Lisieux op in stikje grûn dat foar de Karmel reservearre is. De nonnen kinne it kleaster net út, in hiele lytse prosesje folget de lykwein nei it begraafplak.\nFerearing en hillichferklearringBewurkje\nMei it súkses fan har boek Histoire D'Une Ame wurdt Theresia al hiel gau yn en bûten Frankryk in bekende non. Har bekendheid giet mank mei in soad tsjûgenissen fan bekearings en genêzings. En ek al is Theresia dan noch net offisjeel hillichferklearre, hja wurdt troch in soad fromme katoliken oanroppen as de "lytse hillige". Yn de Earste Wrâldkriich fermannichfâldigje de fersiken om har foarbea en sels oan de Dútske kant kriget de Frânske non jimmeroan mear popilêriteit. Allinnich al in beheinde blomlêzing fan tsjûgenissen, dy't tusken 1914 en 1918 nei de Karmel stjoerd waarden, telt 592 siden. Yn 1914 kriget de Karmel fan Lisieux alle dagen sa'n 500 brieven, tusken 1923 en 1925 binne dat der alle dagen 800.\nYn 1920 wurdt in lyts famke, Édith, troch har beppe mei nei Lisieux brocht. Hja hat keratitis en bidde by it grêf fan Theresia om in wûnder. Hja kriget har fermogen om te sjen werom en letter, as hja bekend wurdt as Édith Piaf, wijd hja de rest fan har libben oan in wiere devoasje oan Theresia fan Lisieux, dy't eins in fier famyljelid is fan de sjongeres.\nDe opteinens fan de befolking giet mank mei de erkenning fan de Tsjerke. Oer de hiele wrâld freegje katoliken om de hillichferklearring. Op 15 maart 1907 jout paus Pius X de oanset. It proses fan sillichferklearring wurdt ûnder ferantwurdlikens fan de biskop fan Bayeux, mgr. Lemonnier, op 3 augustus 1910 iepene. Sânentritich tsjûgen litte harren ferhalen oer it libben fan Theresia fêstlizze, dêrûnder njoggen karmeliten út Lisieux. Op 6 septimber 1910 wurdt it lichem fan Theresia opgroeven. It apostoalyske proses soe yn 1915 yn Bayeux útein sette, mar de Earste Wrâldkriich fertrage dy termyn oant 1917. Yn dy tiid wie foar in hillichferklearring in perioade fan fyftich jier needsaaklik. Paus Benediktus XV stelt Theresia's saak frij fan dy fertraging.\nHillichferklearring yn de Sint-Piter\nNei it bestudearjen en ûndersykjen fan de twa wûnders dy't foar in sillichferklearring nedich wiene waard Theresia op 29 april 1923 offisjeel sillich ferklearre. Har hillichferklearring folge al op 17 maaie 1925. Paus Pius XI neamde Theresia de "stjer fan syn pontifikaat" en fiifhûnderttûzen minsken wennen dy seremoanje by. Dat jier fiert fiert de Roomsk-Katolike Tsjerke op 30 septimber foar it earst it feest fan Sint-Theresia fan it Bern Jezus en it Hillich Antlit. By dy gelegenheid jout paus Pius XI oan de hillige in Gouden Roas, dy't tradisjoneel oan fromme foarstinnen en tsjerken jûn wurdt. It wie foar it earst dat de roas oan in ferstoarn persoan jûn waard. Theresia fan Lisieux waard op 14 desimber 1927 útroppen ta patroanhillige fan de missy, in status dy't hja dield mei Fransiskus Ksavearius.\nIn pear jier letter wurdt der begûn mei de bou fan in grutte basilyk yn Lisieux, dy't yn 1954 foltôge en oan Sint-Theresia wijd wurdt. De neobyzantynske basilyk is ien fan de grutste tsjerken út de 20e iuw en wurdt alle jierren troch hûnderttûzenen katoliken besocht. Nei Lourdes is de basilyk it grutste beafeartsplak fan Frankryk.\nDe ynfloed fan de nije hillige bleau net beheind ta Frankryk. Yn 1931 docht in jonge Albaneeske frou har ûnthjitten yn Yndia en hja set har sels ûnder de beskerming fan Theresia fan Lisieux. Oars as har patroanhillige sil Mem Teresa in lang libben hawwe.\nPaulus VI hie in grutte devoasje foar Theresia en sei: "Ik waard yn de tsjerke berne op de dei dat de hillige yn de himel berne waard" De dei fan syn doop is deselde dei as de dea fan Sint-Theresia.\nPaus Jehannes Paulus II rôp Theresia op 19 oktober 1997, 100 jier nei har dea, út ta tsjerkelearaar. Oer de hiele wrâld binne mear as 1.700 tsjerken oan har wijd. In soad katolike skoallen, âldereinshûzen en oare ynstellings drage har namme.\nDe heit en mem fan Sint-Theresia, Louis en Zélie Martin, binne op 19 oktober 2008 yn Lisieux sillichferklearre. De hillichferklearring fan har âlden folge op 18 oktober 2015 yn Rome.\nSkryn fan Theresia fan Lisieux yn de kapel fan de Karmel\nOp 6 september 1910 waarden de resten fan Theresia opgroeven en oerbrocht nei in oar grêf. In twadde opgravnig fûn plak op 10 augustus 1917. Nei in ûndersyk troch medyske saakkundigen waarden ha oerbliuwsels mei in soad pracht en praal op 26 maart 1923 nei de kapel fan de Karmel fan Lisieux oerbrocht. Tsientûzenen minsken stiene oan de kant fan de likernôch twa kilometer lange rûte. Op 'e nij waard der tynge dien fan wûnders. In soldaat dy't al 15 moannen ferlamme wie, koe wer rinne nei't de wein mei de reliken foarby ried. In jonge bline frou dy't by de Karmel op de prosesje wachte, fielde har eagen iepen gean en seach mei eigen eagen de prosesje mei Theresia de Karmel yngean. Har reliken wurde yn twa kistjes bewarre ûnder de skryn yn de kapel.\nTheresia woe "it evangeelje ferkundigje yn de fiif dielen fan 'e wrâld en sels op de meast efterôf lizzende eilannen". Dy winsk waard ferfolle want har reliken reizgje yn relykhâlders regelmjittich de wrâld oer nei alle úthoeken fan 'e wrâld.\nOmslach fan "Histoire dúne âme (edysje 1940)\nTheresia fan Lisieux skreu brieven, gedichten, hymnes en toanielstikken. Mar hja is it meast bekend fan "Histoire d'une âme". By de dea fan Theresia stelde Mem Agnès ferskillende autobiografiën fan har ta beskikking, dy't de "Manuskripten A, B en C" neamd waarden.\nIt manuskript A is yn 1895 skreaun op fersyk fan Mem Agnès. Yn de winter fan 1894 frege de suster fan Theresia, dy't doe kleastermem fan de Karmel wie, om har jongerein te beskriuwen. Theresia kocht ein jannewaris in lyts skrift en sette dêr mei útein. De toan is fleurich en mei humor, der is gjin fêststeand plan oanwêzich. Hja skriuwt net it ferhaal op fan har libben, mar it "ferhaal fan har siel", dat hja it "Maaitiidsferhaal fan in Wyt Blomke" neamt. Letter lêst hja it ferskillende kearen op 'e nij en dat helpt Theresia om de betsjutting te begripen fan wat hja meimakke hat. It waarden lang om let seis notysjeboekjes, dy't hja folskreau, oant hja se op 20 jannewaris 1896 oan de kleastermem oerdroech.\nManuskript B bestiet is in sameling brieven oan de meter fan Theresia, har suster Marie. Yn septimber 1896, doe't Theresia op de hichte wie fan de earnst fan har sykte en har leauwen in krisis trochmakke, gyng hja lykas alle jierren op retraite. Hja brûkte de tiid fan stilte en meditaasje om brieven te skriuwen, dy't hja streekrjocht oan Jezus adresearret. Hja beskriuwt dat hja noch mar in pear moanne libje sil, mar fral de genede dy't hja yn septimber 1896 krige: de grutte ûndekking dat de leafde har ropping wie. Nei't Marie har frege hie in útlis te skriuwen oer de "lytse lear", oerlanget Theresia de brieven dy't it "Hânfêst fan de lytse wei fan de bernetiid" foarmje.\nManuskript C is skrean op fersyk fan Mem Marie de Gonzague, mar it wie feitlik Mem Agnès dy't yn it besef dat har suske gaueftich komt te ferstjerren de kleastermem oanfjurret om de rest fan it ferhaal fan Theresia te krijgen. It waard yn in lyts notysjeboekje mei in swarte omslach dêr't de pasjint har oantinkens yn skriuwt: Om myn leventsje te beskriuwen, dêr brek ik myn holle net oer. It is as ik oan it fiskjen bin: ik skriuw op wat der op it ein komt." Hja beskriuwt de geneden dy't hja yn har libben krige, de spirituele iepenbierings yn har libben, yn it bysûnder de "lytse wei". Begjin july slagget it har troch in sterker wurdende koarts net mear om de pen fêst te hâlden. Hja besiket it noch mei in lyts poatlead oant hja ein augustus it skriuwen yn it notysjeboekje opjaan moat.\nFlak foar har dea wist Theresia dat har skriuwen ferspraat wurde soe, yn alle gefallen nei de Karmels yn de foarm fam in sirkulêres. Har suster Pauline hie yn july 1897 al útsteld om it wurk út te jaan en Theresia betroude har yn't foar al de taak ta om neffens eigen ynsicht ferbetterings oan te bringen.\nSûnder tiid te ferliezen gyng Mem Agnès fuort nei de dea fan Theresia oan de slach. Hja foege de trije manuskripten tegearre en ferdielde de tekst yn haadstikken. Op 30 septimber 1898, in jier nei de dea fan Theresia, ferskynt it 475 siden tellende "Histoire d'une âme" yn in oplage fan 2.000 eksemplaren. Isidore Guérin makke de publikaasje finansjeel mooglik en biskop Huhonin ferliende de imprimatur. It boek waard nei alle Karmels en in tal tsjerklike persoanen stjoerd. Al gau waarden nije útjeften publisearre, folge troch in oersetting yn it Ingelsk (The Little Flower of Jesus) yn 1901 en oare talen. De karmeliten fan Lisieux en Mem Agnès stiene fersteld fan it súkses fan it boek. Tsientûzenen minsken wiene rekke troch de wurden fan Theresia.\n"Histoire d'une âme" waard yn de rin fan de tiid oerset yn teminsten 40 ferskillende talen. Meiïnoar binne der sa'n 500 miljoen eksimplaren fan ferkocht.\nSint-Theresia wurdt altiten ôf- en útbylde as in non yn it habyt fan de karmelitessen. Hja draach yn har earmen in krusifiks\nDizze side is alhiel of foar in part in oersetting fan de Frânsktalige Wikipedyside; sjoch foar de bewurkingsskiednis: fr:Thérèse de Lisieux\nTherese and Lisieux, Pierre Descouvemont Helmuth Nils Loose, ISBN 2-89507-214-0\nOfbylden dy't by dit ûnderwerp hearre, binne te finen yn de kategory Theresia fan Lisieux fan Wikimedia Commons.\nOpfrege fan "https://fy.wikipedia.org/w/index.php?title=Theresia_fan_Lisieux&oldid=1056566"\nLêst bewurke op 24 nov 2021 om 08.06\nDizze side is it lêst bewurke op 24 nov 2021 om 08.06.


Jens Odgaard: "De trainer nimt my yn beskerming" | Omrop Fryslân\n27 sep 2019 - 20:12\nSportklup Hearrenfean-trainer Johnny Jansen feroaret neat oan de basisopstelling foar de wedstriid tsjin VVV Venlo. De klup hat gjin blessueren en dus hat Jansen gjin reden om wat te feroarjen oan syn opstelling.\nDeselde alve spilers dy't tsjin FC Utrecht begûnen, sille sneon ek begjinne. Ek Jens Odgaard, de spits dy't ôfrûne snein foar de twadde kear in penalty miste. Net dat it missen fan dy penalty fuort in reden is om him der ôf te heljen.\n"Goals ontbreken nog"\nJansen is fierder hiel posityf oer it spul fan syn spits. "Alleen die goals, die ontbreken nog. Of te weinig in ieder geval." Odgaard miste op in 1-1 stân in penalty en waard trije minuten letter wiksele. Dêrnei woe hy net mei de parse praten, mar no wol.\nDo miste ferline de wike de penalty en trije minuten dêrnei folge de wiksel. Hoe bist dêrmei omgong?\n"Ik haw besocht it sa gau as mooglik te ferjitten. Want it is net it bêste gefoel as je in penalty misse. En ek noch in belangrike."\nTrije minuten letter kaam dy wiksel. Hoe wie dat foar dy?\n"De trainer fertelde my dat it ek al de bedoeling wie. Dat it neat my de goal te meitsjen hie. Dus ik wie fierder net lilk of sa."\nNei de wedstriid waard dyn trainer in bytsje emosjoneel doe't se it oer dy hiene. Hast dat momint sjoen?\n"Nee, hy hat it my wol ferteld. Ik moat it noch efkes weromsjen."\nWat docht it my dy dat Jansen emosjoneel wurdt?\n"We kinne goed mei elkoar opsjitte. Hy besiket my ek te beskermjen. Ik bin bliid dat hy sa is."\nWie it in drege wike?\n"Ja, fansels. Mar moast ek nei de folgjende wedstriid sjen. Dat is it bêste wat je dwaan kinne."\nHast no yn sân wedstriden twa kear skoard. Hoe wolst dat ferbetterje?\n"Gewoan sa trochgean."\nFielst it fertrouwen fan de trainer en de supporters?\n"Jaseker. Dat fernim ik wol. Dat docht my goed."\nJohnny Jansen 270919\nJohnny Jansen kaam moandei wol mei in ferfelend gefoel op de klup nei it 1-1 lykspul tsjin FC Utrecht. "Daar hebben we met zijn allen wel even flink van gebaald. Je ziet dat we onszelf niet belonen. Maar je ziet ook dat we in de top drie staan van aantal schoten. Dus je weet wel dat het goed gaat. Dus we praten erover dat we meer kansen moeten benutten en meer kunnen scoren."\nOpstelling: Hahn, Floranus, Dresevic, Botman, Woudenberg, Faik, Veerman, Kongolo, Van Bergen, Odgaard en Ejuke.\nDe wedstriid VVV Venlo-Hearrenfean wurdt sneon live útstjoerd op Omrop Fryslân Radio, te folgjen fia 92.2 FM, de webside en de app.\nSC Hearrenfean VVV Venlo Johnny Jansen Jens Odgaard


´Hells Angels gjin kriminelen´ | Omrop Fryslân (advertinsje)\n´Hells Angels gjin kriminelen´ 16 jan 2007 - 17:32\n0 reaksjes Hells Angels ûntkenne krimineel te wêzen\nDe Hells_Angels fan Chapter _ Noarthcoast yn Harns ûntkenne dat se in kriminele organisaasje binne. Dat lieten se tiisdei yn de rjochtbank fan Ljouwert witte. Dêr tsjinne as earste fan seis rjochtsaken oer it hiele lân in fersyk fan it Iepenbier Ministearje om in pleatslike ôfdieling fan de Hells_Angels te ferbieden. By seis rjochtbanken rint in fersyk om alle Hells_Angels-clubs yn Nederlân te ferbieden.\nKorreksje meldeLês foarTrefwurden: argyfView the discussion thread.Diel dit berjocht op: 16-01Kantongerjocht slút de doarren 16-01Twaspjalt oer wetterbassin Besjoch ek...


In folkstelling of sinsus is it systematysk sammeljen en opslaan fan gegevens oangeande de leden fan in beskate befolking. Yn 'e measte lannen is soks in barren dat mei geregelde tuskenskoften (meastal tsien jier) dien wurdt troch in oerheidsynstânsje belêstge mei it byhâlden fan statistiken yn opdracht fan it nasjonale regear. Yn Nederlân is foar it lêst yn 1971 in folkstelling holden, om't de boargerlike stân hjirre sa goed regele is dat gegevens oer de befolking sûnder sa'n telling ek wol beskikber binne, en om't der yn 'e jierren santich út linkse politike hoeke fûleindich ferset tsjin folkstellings oanwoeks om't dy as in ynbrek op 'e privacy fan 'e Nederlânske boarger sjoen waard.\nYn essinsje giet it by in folkstelling, sa't de namme al seit, om it tellen fan 'e befolking en it fêststellen fan 'e befolkingsgrutte, mar dêrnjonken wurde ornaris ek in stikmannich oare strukturele skaaimerken befrege, wêrûnder âldens, geslacht, boargerlike steat, berop, taal, etnisiteit, godstsjinst en gesinsferbân. Sokke gegevens wurde troch it lânsbestjoer brûkt om it belied foar de takomst op ôf te stimmen. As men bygelyks wit dat de befolking yn tsien jier tiid mei 5% groeit, dan kin men der logyskerwize ek op rekkenje dat der yn sa'n perioade ek 5% mear ferkear op 'e wegen komme sil, en dan kin men de ynfrastruktuer dêr op tariede.\nIen fan 'e ierst beskreaune folkstellings waard neffens de Bibel ferrjochte yn opdracht fan kening David fan Israel (2 Samuël 24:1-17). Yn 'e Romeinske Tiid wiene folkstellings bedoeld om it tal folwoeksen manlju by te hâlden dat oproppen wurde koe foar militêre tsjinst. Wierskynlik de meast ferneamde folkstelling fan alle tiden waard troch de Romeinen om it begjin fan 'e jiertelling hinne holden, en wurdt neamd yn it krystferhaal (yn Lukas 2:1-7):\nYn dy dagen kaam der in beslút ôf fan keizer Augustus om in telling te hâlden fan 'e hiele bewenne wrâld. Dy telling waard foar 't earst holden ûnder lânfâd Quirinius fan Syrje. Allegearre giene se op reis om har ynskriuwe te litten, elk nei syn eigen stêd. Joazef joech him ek op 'en paad, fan Galiléa, út 'e stêd Nazaret, nei Judéa, nei de stêd fan David, om him ynskriuwe te litten mei Marije, syn breid, dy't yn ferwachting wie. Wylst se dêr wiene, wie it safier mei har. Se krige doe har earstlingssoan, bewuolle Him yn doeken en lei Him yn in krêbe, want der wie foar harren gjin plak yn 'e herberge.\nOfbylden dy't by dit ûnderwerp hearre, binne te finen yn de kategory Census fan Wikimedia Commons.\nالعربية: إحصاء السكان\nasturianu: Censu de población\nавар: Халкъалъул хъвай-хъвагІай\nتۆرکجه: نۆفوس ساییمی\nбашҡортса: Халыҡ иҫәбен алыу\nбеларуская: Перапіс насельніцтва\nбеларуская (тарашкевіца): Перапіс насельніцтва\nбългарски: Преброяване на населението\ncatalà: Cens de població\nکوردی: سەرژمێریی دانیشتووان\nčeština: Sčítání lidu\nespañol: Censo (estadística)\neuskara: Zentsu (estatistika)\nfrançais: Recensement de la population\nעברית: מפקד אוכלוסין\nhrvatski: Popis stanovništva\nBahasa Indonesia: Sensus\nIdo: Demografiala kontado\nJawa: Cacah sirah\nTaqbaylit: Uddun n imezdaɣ\nКыргызча: Эл каттоо\nқазақша: Халық санағы\nಕನ್ನಡ: ಜನಗಣತಿ (ಗಣತಿ)\n한국어: 인구 조사\nlietuvių: Gyventojų surašymas\nlatviešu: Tautas skaitīšana\nмонгол: Хүн амын тооллого судалгаа\nBahasa Melayu: Banci\nnorsk nynorsk: Folketeljing\npolski: Spis statystyczny\nپنجابی: لوک گݨت\nportuguês: Censo demográfico\nRuna Simi: Runa yupay\nрусский: Перепись населения\nsrpskohrvatski / српскохрватски: Popis stanovništva\nසිංහල: ජන සංගණන\nSimple English: Census\nslovenčina: Sčítanie obyvateľstva\nslovenščina: Popis prebivalstva\nchiShona: Kuverengwa kweVanhu\nсрпски / srpski: Попис становништва\nதமிழ்: மக்கள் தொகைக் கணக்கெடுப்பு\nతెలుగు: జనాభా గణన\nтоҷикӣ: Барӯйхатгирии аҳолӣ\nTürkçe: Nüfus sayımı\nукраїнська: Перепис населення\nاردو: مردم شماری\nTiếng Việt: Điều tra dân số


Wieteke Cramer wiis mei einbedrach feiling foar Van Deutekom: "Paulien soe grutsk op ús wêze" | Omrop Fryslân\n18 mrt 2019 - 09:02\nAld-reedrydster Wieteke Cramer fan De Lemmer is wiis mei it einbedrach dat de feiling foar reedrydster Paulien van Deutekom opsmiten hat. Yn totaal waard der 47.332 euro ophele foar de Paulien van Deutekom Foundation, dy't ûndersyk docht nei longkanker, ta neitins oan de reedrydster dy't begjin dit jier ferstoar oan de gefolgen fan dizze sykte. "Wy binne megatefreden."\nFoto: Paulien van Deutekom Foundation\nCramer organisearre de feiling mei sân oare reedrydfreondinnen. Op de feiling waarden ferskate saken per opbod ferkocht, lykas reedrydpakken, hurdfytsshirts en oare items. De acht froulju folgen de feiling mei elkoar. "It wie krekt in hinnehok doe't de biedingen begongen", fertelt Cramer. "Seachst de bedragen oprinnen, dat wie echt fantastysk."\nIt wie krekt in hinnehok!\nAld-reedrydster Wieteke Cramer\nDe reedrydpakken fan Sven Kramer en Suzanne Schulting hawwe in hiel soad jild opbrocht. "Dy beiden sieten boppe de tûzen euro", seit Cramer grutsk. "Myn eigen pak smiet ek noch hûndert euro op. Dat jout ek in hiel goed gefoel."\nFerwurking fan it ferlies\nOan de ein fan de jûn hawwe de froulju de sjampanje iepene. "Ik bin der wis fan dat Paulien oergryslik grutsk op ús wêze soe", fertelt Cramer. "Dit soart mominten helpt ús wol by de ferwurking fan it ferlies, mar it feroaret neat oan de situaasje. Paulien komt der net mei werom. Mar ús freonskip is sa hecht, dat is geweldich."\nWieteke Cramer oer de opbringst fan de feiling\nreedriden feiling longkanker Paulien van Deutekom Wieteke Cramer


Dr. Panda: Postboade, spultsje foar bern as app fan 'e wike | IPhone nijs\nDr. Panda: Postboade, spultsje foar de lytse bern as tapassing fan 'e wike\nDizze kear is de app fan 'e wike wer in spultsje, mar it kin ferjûn wurde. It spultsje fan dizze wike is foar de lytse bern yn 'e famylje en it giet oer Dr. Panda: Postboade. Under dizze titel hawwe wy in spultsje wêryn't wy in pandabear moatte spielje dy't, lykas de namme tinken docht, de postboade is fan in stêd fol bisten, dus sille wy ús motor moatte nimme en de brieven leverje oan 'e ynwenners fan de stedssône.\nDr. Panda: Postboade tinkt foar bern fan seis oant acht jierHoewol ik it net oars kin tinke dat myn neef dit jier sân is wurden en ik tink net dat hy lang duorret mei dit motorisearre panda, hoewol ik tink dat net alle bern itselde binne. It minste ding dat ik yn dit spultsje sjoch om de oandacht fan 'e measte bern te krijen is dat ik net tink dat it gjin útdaging sil wêze, en it liket ek net dat d'r in soad feroaringen binne, wylst se it spielje.\nFansels moat it wurde erkend dat dizze motorisearre panda hy reizget mei in motorfyts en har kontrôle is fergelykber mei oare spultsjes yn 'e App Store, en d'r binne sels rampen en wy kinne ús wei skodzje. Mar obstakels ûntbrekke of in soarte fan rivaal dy't de kaarten foar ús kin leverje, wat sûnder mis wat opwining soe bringe en de lytse bern yn 'e hûs motivearje. Yn alle gefallen, om't ik de leeftyd wêryn't it spultsje in "lytse" tiid rjochte is, al oerwûn haw, koe ik net kontrolearje oft de swierrichheid tanimt mei de tiid. Freegje my net om langer te spyljen dan yn 10 minuten dat ik genôch haw.\nDr. Panda: Postman is in spultsje foar 6-8-jierrigen dat iOS 6 of letter fereasket en is optimalisearre foar iPhone, iPod en iPad. En hoewol it seit dat it yn it Spaansk is, binne alle dialogen yn it Ingelsk.\nDr. Panda Postman€ 4,49\nFolslein paad nei artikel: IPhone nijs » IPhone-apps » IPhone spultsjes » Dr. Panda: Postboade, spultsje foar de lytse bern as tapassing fan 'e wike\nDe skiednis fan 'e emoji tsjin Apple's pesten yn iOS 9.1\nIPhone 6x07 Nijs Podcast: Technyske analyze fan 'e iPhone 6s


It Amelân klaget oer Arriva | Omrop Fryslân (advertinsje)\nIt Amelân klaget oer Arriva 09 apr 2013 - 07:23\nDe gemeente It Amelân is min te sprekken oer Arriva. Mei yngong fan april set de bus foar de boat fan healwei seizen earder ôf en neffens de gemeente hat de busmaatskippij dat sûnder oerlis dien. Dat hat al soarge foar problemen. Net alle reizgers wiene op de hichte fan de feroaring en misten ôfrûne wike de bus en dêrmei ek de boat. Wethâlder Bakema hopet dat Arriva tenei earst kommunisearret oer oanpassings yn de tsjinstregeling. Algemeen Belang Ameland fynt de hannelwize fan Arriva sloardich.\nKorreksje meldeLês foarTrefwurden: ArrivaIt AmelânferfierView the discussion thread.Diel dit berjocht op: 09-04Staking driget yn finzenissen 08-04SC Cambuur werom yn titelrace Besjoch ek...\nKaravaneigeners spanne rjochtsaak oan tsjin plan Nobel 19 okt 2016 - 12:30 Achttjin karavaneigeners op karavanpark Ambousen yn Hollum op It Amelân spanne in rjochtsaak oan. Se hoopje dat se it plan fan eigener Theo Nobel... FIDEO: De fjoertoer fan It Amelân beskilderje falt net ta 18 okt 2016 - 15:31 Rachel van Balen is sûnt ferline wike dwaande mei it beskilderjen fan de fjoertoer op It Amelân. It is in hiele put, mar de Grinzer keunstneres is... Amelanner piraten besette swimbad yn Nes 17 okt 2016 - 16:29 De aksjegroep Amelander Schalken hat sneintejûn it leechsteande swimbad yn Nes ynnaam. Se binne it net iens mei de plannen fan Westcord-direkteur... Arriva wol minsken oannimme dy't dreech oan wurk komme kinne 17 okt 2016 - 16:16 Ferfiersbedriuw Arriva wol dat 1 prosint fan de meiwurkers bestiet út minsken dy't dreech oan in baan komme. It giet goed mei Arriva, en dêrom... (advertinsje)


(Trochwiisd fan "Random Access Memory")\nWilens de sântiger jierren fan de 20e ieu kamen der yntergrearre ûnthâldskeakelings. Yn 1974 tochten de minsken dat it nea wat wurde soe mei mear as 8kB op ien yntergearde skeakeling te meitsjen (de yntergrearde skeakeling soe himsels mei pear minuten stikken baarne), yn 2003 kamen der yntergrearde skeakelings dy't in GB ha koenen. (1 GB = 1024 MB = 1048576 kB = 1073741824 bytes = 8589934592 Bitten). No wurde der lytsere 8MB skeakelings makke op ien grutte skeakeling. Dy wurde dan op elkoar plakt. Sa kinne der wol 32 of sels 64 skeakelings op ien chip-package sitte.\nTuskenûnthâld [bewurkje seksje]\nBylden [bewurkje seksje]\nUntfongen fan "http://fy.wikipedia.org/w/index.php?title=Wurkûnthâld&oldid=646204"\tKategory: Kompjûter\tNavigation menu\nLêste kear bewurke op 09.36, 22 apr 2013.


Staking treinskjinmakkers bliuwt | Omrop Fryslân (advertinsje)\nStaking treinskjinmakkers bliuwt 12 apr 2003 - 00:00\nDe treinen fan NoordNed wurde foarearst net skjinmakke. It Ljouwerter skjinmakkersbedriuw Nivo Noord ferlear freed it koart pleit, wêryn it bedriuw de rjochter frege om fierdere stakings te ferbieden. Mar de rjochter stelde Nivo Noord yn it ûngelyk. Neffens de rjochter is de aksje fan de skjinmakkers net ûnrjochtmjittich. De skjinmakkers stake al in pear wike foar in bettere CAO.\nKorreksje meldeTrefwurden: argyfLês foarView the discussion thread.Diel dit berjocht op: 12-04Cambuur gelyk tsjin Telstar 12-04Halbertsma-dagen yn Grou Besjoch ek...


Brandnew iPhone 5 ferfanging Lithium-ion-batterij China Manufacturer\nBeskriuwing:Brandnew IPhone ferfange Batterij,IPhone 5 lithium-ion-batterij,IPhone 5 ferfangend lithium-ion-batterij\nHome > Products > iPhone Battery > iPhone 5 Battery > Brandnew iPhone 5 ferfanging Lithium-ion-batterij\nBrandnew iPhone 5 ferplicht Lithium-Ion Battery with Factory Price\nFoar iPhone 5 1440mAh 4.3V 5,4whr\nBrûk jo iPhone 5 lithium-ion-batterij te snel? iPhone Rechargable Lithium-Ion Battery binne in kompleette technology, en in tal fariabelen drage by oan de baterie en de relatearre iPhone-prestaasjes. Alle brandnew iPhone opnoarbere batterijen binne ferbrannele en hawwe in beheind lifelens - úteinlik har kapasiteit en prestaasjes werom, sadat se ferfongen wurde moatte. Wy hawwe profesjonele produktive ûnderfinings op iPhone-batterij lykas iPhone 5 Rechargable lithium-ion-batterij. Stabile kwaliteit, direkte fabriekpriis, After-sale-tsjinstferliening, Online-tsjinst beskikber, jouwe jo betrouwbare iPhone lithium-ion-batterij-leveransier is ús doel!\nA: Meastal leverje wy troch ekspresje UPS (de meast flugge manier), of fia loftferfier en seisferfier.\nProduktkategorien : iPhone Battery > iPhone 5 Battery\nBrandnew iPhone 5 ferplak Batterij Original Contact Now\nBrandnew iPhone 5 ferfanging Lithium-ion-batterij Contact Now\niPhone 5 batterijen ferfange oarspronklik nije batterij Contact Now\nBrandnew IPhone ferfange Batterij IPhone 5 lithium-ion-batterij IPhone 5 ferfangend lithium-ion-batterij Brandnew IPhone 7 Plus ferfanger Batterij Brandnew IPhone 6 Batterij Brandnew IPhone 5 ferplicht Batterij Brandnew IPhone 6S ferplicht Batterij Brandnew IPhone 4S Battery


Marriott International bringt St. Regis merk nei nije bestjoerlike haadstêd fan Egypte\nThús » Lêste nijs artikels » Parseberjochten » Marriott International bringt St. Regis merk nei nije bestjoerlike haadstêd fan Egypte\nBreaking International News • Breaking Reisnijs • Egypte Breaking News • Gastfrijensyndustry • Hotels & Resorts • Lúkse Nijs • Nijs • Parseberjochten • Resorts • Toerisme • Reisbestimmingsupdate • Travel Wire Nijs • Ferskate nijs\nMarriott International, Inc. kundige hjoed oan dat it in oerienkomst hat tekene om in St. Regis te iepenjen yn 'e Nije Bestjoerlike Haadstêd fan Egypte, krekt bûten Kaïro. Yn it twadde fearnsjier fan dit jier wurdt ferwachte dat de St. Regis Almasa in besteand lúkse hotel beset by de yngong fan 'e opkommende stêd dy't ferwachte wurdt it bestjoerlike en finansjele knooppunt fan Egypte te wurden.\n"Wy binne bliid dat wy mei de Nasjonale autoriteit foar behear en ynvestearring wurkje oan dizze útsûnderlike konversaasjemooglikheid om St. Regis nei te bringen Egypte's Nije Bestjoerlike Haadstêd, ”sei Jerome Briet, Chief Development Officer, Midden-Easten en Afrika, Marriott International. "Dizze ûndertekening ferbettert de merkportfolio fan St. Regis yn Midden-Easten en Afrika fierder en ûnderstreket it geweldige momentum dat ús lúkse merken yn 'e regio hawwe."\nOer de gelegenheid spruts kolonel Waleed Samy Salama, CEO, Nasjonale autoriteit foar behear en ynvestearring, "De Nasjonale autoriteit foar behear en ynvestearring is bliid in relaasje te begjinnen mei Marriott International. De St. Regis Almasa sil wurde pleatst as it lúkse hub foar gastfrijens yn 'e Nije Bestjoerlike Haadstêd en mei it grutste moderne konferinsjesintrum yn Egypte, sil it hotel de ideale host wêze foar de grutste eveneminten, konferinsjes en toppen fan it lân , Wy binne der wis fan dat dizze ûndertekening fan in deal in fitale rol sil spylje yn 'e ûntwikkeling fan toerisme yn Egypte. ”\nEk oanwêzich by de ûndertekeningsseremoanje wiene generaal Mohamed Amin Ibrahim Nasr, adviseur fan 'e presidint fan Egypte foar finansjele saken en Liam Brown, fraksjefoarsitter Jeropa, Midden-Easten en Afrika, Marriott International.\nMei't de befolking fan gruttere Kaïro yn 'e kommende desennia ferwachte soe ferdûbelje, kundige de regearing yn Egypte plannen oan om de Nije Bestjoerlike Haadstêd te bouwen. Almasa Royal Palace, dat de eigner de ôfrûne twa jier eksploitearre hat, leit grinzjend oan in kongresintrum fan 42,000 fjouwerkante foet dat offisjele regearkonvinsjes en eveneminten hostet, lykas besites fan offisjele presidinten.\nIt hotel bestiet út 270 keamers, 90 suites, 60 apparteminten en 14 filla's. Oare fasiliteiten omfetsje swimbaden bûten en binnen, in gym, spa, klubhûs en 20 winkels foar iten en drinken.\nAs it iepent, wurdt ferwachte fan The St. Regis Almasa om de skaaimerken fan it merk te omfetsjen, lykas syn rike tradysjes en rituelen, en hantekening fan St. Regis Butler Service. Troch in stadige oanpak sille gebieten oer it hotel in ferfarskje ûndergean om in ûnderfining op it merk yn New Cairo te leverjen, wylst se iepen bliuwe foar gasten.


Free jazz - Wikipedy\nJazzmusici Reggie Workman, Pharoah Sanders en Idris Muhammad spylje Free jazz by in optreden yn 1978.\nFree jazz is in avant-gardistyske muzykstyl yn de jazz dy't syn oarsprong fynt yn de fyftiger en sechstiger jierren. Jazzmuzisy dy't mei dy styl assosjearre wurde binne ûnder oare de saksofoanisten Ornette Coleman en Albert Ayler en de pianist Cecil Taylor. Skaaimerk fan dizze styl is it bewust ôfwiken fan de (yn dy tiid) gongbere konfinsjes yn de jazz-ymprovisaasje lykas fêste akkoardopfolgings, tonale harmony, of lykbliuwend tempo en in fêst metrum.\nFree jazz is mooglik wol ien fan de minst tagonklike (en dêrtroch minder populêre) stilen yn de jazz. De muzyk komt hurd en agressyf oer en der wurde in soad dissonanten brûkt, en gruttere ferskillen yn toanhichte en ek it brûken fan hiel hege registers (altissimo) is wenst. In free jazz útfiering makket meast net of amper gebrûk fan foarôf komponearre meldijen of akkoardopfolgings, ymprovisaasjes besteane gauris út koarte frazes dy't troch meispilers imitearre wurde.\nDe free jazz bands besteane gauris út in relatyf lyts tal spilers, yn earste ynstânsje waard de pianist meast fuort litten omdat dy tradisjoneel sjoen it spyljen fan de akkoardopfolgings as taak hie, en it wiene krekt dy't akkoardopfolgings en fêste harmoyen dêr't se ôf woene.\nSkiednis fan de freejazz mei in soad lûdsfragminten (Nederlânsktalich)\nBlog mei resinte Nederlânsktalige free jazz resinsjes\nOpfrege fan "https://fy.wikipedia.org/w/index.php?title=Free_jazz&oldid=1022993"


Nijbou Wetsus hast klear | Omrop Fryslân\nNijbou Wetsus hast klear\n02 okt 2014 - 07:28\nIt ynstitút foar wettertechnology Wetsus ferhuzet meikoarten nei it nije ûnderkommen oan De Potmarge yn Ljouwert. It opfallende gebou kostet mear as 20 miljoen euro. De nije Wetterkampus moat it fisitekaartsje wurde as it wettertechnysksintrum fan Europa.\nOp dit stuit wurkje sa'n 70 ûndersikers en 50 man oar personiel bij Wetsus. Dat tal moat yn 5 jier tiid mear as ferdûbele wêze. Yn hiel Fryslân wurkje sa'n 300 heech-opliede minsken yn de wettertechnyk, dat moatte der yn 2020 mear as 2000 wêze. De provinsje lûkt dêr 13 miljoen foar út.\nLjouwert nijbou wettertechnology Wetsus\nJûn oer Sionsberg: 80 minsken\nPlysje-auto rydt scooter oan


Biskop De Korte: brân is ramp | Omrop Fryslân (advertinsje)\nBiskop De Korte: brân is ramp 05 feb 2013 - 14:30\nBiskop Gerard de Korte fan it bisdom Grins/Ljouwert neamt it ôfbaarnen fan de Sint Clemenstsjerke yn Nes op It Amelân in dramatysk barren. De monumintale tsjerke út 1878 baarnde tiisdei folslein ôf. De skea wurdt rûsd op 3 miljoen euro. Ofrûne snein wie De Korte noch by in spesjale fiering yn de tsjerke, wêrby't pastoar Paul Verheijen presintearre waard. It bisdom Grins/Ljouwert giet derfan út dat de tsjerke wer opboud wurdt. Biskop Gerard de Korte sil ein dizze wike nei It Amelân om de parochianen te stypjen.\nOare tsjerklike mienskippen hawwe har tsjerkegebouwen oanbean om dêr katolike tsjerketsjinsten te hâlden. De gemeente siket ek mei nei in oplossing om de katolike tsjerkemienskip ûnderdak te bieden.\nKorreksje meldeLês foarTrefwurden: biskopNesGerard de KorteClemenstsjerkeView the discussion thread.Diel dit berjocht op: 05-02Dirk vd Broek út Fryslân wei 05-02Skea tsjerke 3 miljoen euro Besjoch ek...\nTwadde fertochte wenningoerfal Nes oanholden 22 nov 2016 - 14:04 De plysje hat tiisdei in twadde fertochte fan de gewelddiedige wenningoerfal yn Nes oanholden. It giet om in 26-jierrige man út it Drintske... Weropboude Clemenstsjerke iepen mei Keunstmoanne It Amelân 01 nov 2016 - 6:00 De weropboude Sint Clemenstsjerke op It Amelân is mei de manifestaasje Keunstmoanne It Amelân de hiele moanne novimber iepen foar publyk. Yn... Amelanner piraten besette swimbad yn Nes 17 okt 2016 - 16:29 De aksjegroep Amelander Schalken hat sneintejûn it leechsteande swimbad yn Nes ynnaam. Se binne it net iens mei de plannen fan Westcord-direkteur... Man út Emmen oppakt foar gewelddiedige oerfal yn Nes 20 sep 2016 - 14:50 De plysje hat in 30-jierrige man út Emmen oanhâlden as fertochte fan de gewelddiedige oerfal yn Nes (by Akkrum) op 15 juny. By de oerfal rekke de... (advertinsje)


Kollum: "Reprize" | Omrop Fryslân\n25 mrt 2020 - 08:41\n"Al moannen foardat it wurd corona bestie, rûnen der alle dagen, as it net reinde teminsten, twa manlju troch Heech. Tachtigers, sa te sjen. It nuvere fan dy mannen wie dat de iene tsien meter efter de oare rûn, wylst de stoepe breed genôch wie.\nIk tocht earst dat de iene de oare ynhelle hie, mar it blykte dat se ûnderweis ek wol dingen nei elkoar rôpen. En se hiene itselde jaske oan, tagelyk kocht. Se hearden by elkoar. Mar wêrom dy tsien meter dan. Ik kaam se fan 'e wike wer in pear kear tsjin. Ik ha 't net frege, mar tocht moai, dizze risikogroep hat de oardel meter al ta útgongspunt naam foardat de corona der wie.\nCorona dus. Ik wie frege troch de freonen fan de Omrop om op 22 april wat te fertellen oer de fjirtich jier dat ik by de Omrop wurke ha. Fansels fregen se derby om spesjaal efkes omtinken te jaan oan de sniewinter fan 1979. Prima, want dêrtroch is dy freoneklup úteinlik ek oprjochte.\nDy byienkomst giet fansels net troch. Oars hie 'k dêr fertelle kinnen dat we doe yn '79 in wike itselde hienen wat we no al tiden ha en noch ha sille. It wie wol wat in folsleinere lockdown, de bergen snie behinderen alle ferpleatsen. Mar fansels is it no folle slimmer mei dy freeslike sykte derby. Doe foelen der gjin deaden. Al ha we der op de earste dei wol oer ynsitten, wie elk op tiid út syn ynsneide auto krûpen. Ja.\nAs je noch in fergeliking dogge, doe wie de mienskipssin wol hiel wat goller as no. We spuie no raar guod op Facebook as pasjinten út de oerfolle Brabânske sikehuzen nei it noarden brocht wurde. En it optreden fan kriminelen dy't de sjippe en hângel fan de winkeltaffeltsjes rôvje sadat in oar neat mear skjin meitsje kin, is de inketswarte tekening fan ús yndividualiteit.\nDat hienen we yn '79 net. Der waarden krekt as no allegear dingen betocht om oaren te stypjen. In plastic tas oan de doarkruk joech oan dat je graach woenen dat immen foar je boadskippe. Elkenien holp mei. We dienen alles sels. De polityk die net mei, want dy koenen elkoar net berikke. Inkeld fia de radio en wy stjoerden dat allegear út, fiif dagen lang. Foar ús wie alles nij, sa't it no foar Hilversum nij is. Alles gie fia ús. It wie de berte fan Omrop Fryslân.\nDer binne no ek allerhande aksjes dy't prima binne en wêryn't de echte mienskip te werkennen is. Miskien dat soks wol mear betsjut as de minne dingen, dy't no nei foaren komme om't elk syn of har miening jaan kin op de sosjale media en dat ek docht. En dy miening moat heaks stean op de wenstige gong fan saken of op it oerheidsbelied. Want je ha dochs inkeld mar sels gelyk, in oar net.\nAs je wat âlder binne en je binne yn tinzen oer wat der allegear op 't heden bart, sjogge je noch mear nei it ferline. Nee, ik ha 1866 doe't de PC net trochgie fanwege in goalera-epidemy, net meimakke. De Spaanske gryp fan 1918 ek net. Ik kom pas op 'e proppen mei de oaljekrisis fan 1973. Doe't we autoleaze sneinen hiene. Mar ik siet yn de organisaasje fan in wrâldkampioenskip moderne ritmyske gimmestyk yn Ahoy Rotterdam. Presys, dêr wêr't Hessel no net yn koe en ek it Eurovisie Songfestival net trochgiet. Doe gie alles troch en ik mocht dy sneins ek gewoan ride. Dus ik murk it net.\nBy de MKZ-krisis yn 2001 waarden we ek net feralterearre. Ja, kollega Sjouke Lousma moast troch in tobke desynfektearjend wetter bargje as hy syn deistige ferhaal opnaam mei de doe allinnich noch boer wêzende Sjoerd Galema fan Hartwert. Wol in soad ach en wee, mar hiel slim wie it no ek wer net.\nMar no. Ik ryd troch Wâldsein. Moat wachtsje op in fytser. In sechstiger sa te sjen. Dúdlik ien dy't ferlegen is mei syn opleine frijheid, want dêr kinne we net oer. Hy set de fyts del en skuort oan de doar fan de snackbar, it is ommers tsjin de middei. Ticht. De man skoddet de holle en stapt wer op de fyts. Hy begrypt der neat mear fan."


Ljouwert wol nije webside | Omrop Fryslân Skip to main content\nLjouwert wol nije webside 10 des 2008 - 09:37\n0 reaksjes De besteande website is ´te yngewikkeld´, fynt Florijn\nDe gemeente Ljouwert lûkt tonnen út foar in nije webside. De gemeentlike side is te yngewikkeld foar de boargers om te finen wat se witte wolle. Wethâlder Florijn wol dat feroarje, want ynternet is neffens him de wichtichste boarne foar ynformaasje oer de stêd. Wat de operaasje kostje sil, is noch net dúdlik. Der wurdt in jier útlutsen om de nije side op te bouwen en de gemeentlike organisaasje der op oan te passen.\nKorreksje meldeLês foarTrefwurden: argyfView the discussion thread.Diel dit berjocht op: 10-12Kânsen foar nije mar Aldegea 10-12Undúdlikheid oer Polderhoofdkanaal Besjoch ek...


Het Avondmaal – It Keningsfjild\n← Klokkenstoel begraafplaats Siegerswoude (2)\nIt hillich nachtmiel sa’t wy dat op fêste tiden ek yn ús gemeente fiere.\nWat is dêr de betsjutting fan?\nIk tink dat gemeenteleden dat op tige ferskillende manieren belibje. Foar de ien leit de klam op de ferjouwing fan sûnden. Foar in oar op de mienskip ûnder inoar as leden fan de gemeente fan Kristus.\nFoar wer oaren op de oprop ta dielen wrâldwiid, ek mei de minsken dy’t no noch yn letterlike sin honger lije. Ik tink dat al dy aspekten weardefol binne.\nPersoanlik belibje ik it fieren fan it hillich miel as in hichtepunt yn de earetsjinst.\nEn dan yn it foarste plak gewoan âlderwetsk as genede foar de sûndige minske. De fernuvering dat ik der, ek mei myn tekoarten en apartichheden, by hearre mei yn Gods ryk.\nNet dat ik leau yn in God dy’t net earder goed op ús wurde kin as Hy moat bloed sjoen hawwe. Mar wol yn de macht fan de selsopofferjende leafde fan Jezus, dy’t de macht fan it kweade oerwint. Ek ús sûnde dy’t de wei nei God foar ús blokkeart.\nMar dat makket ús tagelyk ta in ienheid as gemeenteleden meiïnoar.\nLykas de nôtkerlen ferspraat wiene oer de bergen en gearbrocht binne ta ien brea, lykas in apostolysk geskrift it formulearret.\nSusters en bruorren yn ien gesin, roppen om inoar ta stipe te wêzen.\nMar tagelyk ek de ferantwurdlikheid om te behearren ta de foarhoede fan Gods keninkryk, dat mei Jezus’ dea en opstanning begûn is. Brea foar allegearre, net alinne yn geastlike sin, mar ek tige letterlik, materieel. In bettere wrâld dy’t op komst is.\nNet as dream fan wrâldfrjemde idealisten, mar as belofte fan God.\nIn lange tafel dy’t trochrikt troch de tsjerkemuorren hinne, de hele wrâld oer. Der is noch in soad te dwaan!\nDE REËLE PRESINSJE\nIs de Hear sels werklik presint yn it sakramint?\nWillem Barnard seit: ‘Avondmaal vieren is koninkrijkje spelen.’ As in bern mei in pop boartet, sis dan net: ‘Dy pop is in stik plestik en net in echte baby!’ want dat bern wit wol better. Lit ús dan wurde as de bern en fleurich trochgean mei boartsjen.\nDy bôle en dy wyn, dat ìs de Hear!\nHindrik J. Brouwer, Oerterp


🕔11:05, 14.Apr 2022\nIt Fryske (media)lânskip freget om fernijing. De Fryske taal moat dêr in folweardich plak yn krije. Skôging Men moat tsjintwurdich foarsichtich wêze mei wat men seit. Foardat men it wit, stiet men op de lange teannen fan ‘e LGBTI+-mienskip, de\n🕔20:13, 9.Apr 2022\nTroch Abe de Vries It moast der in kear fan komme. It hong al tiden yn ’e loft. Mar no hat de Frysktalige Omrop Fryslân einlings bûnsmaten fûn. Op in ‘sympoasium’ oer regionale sjoernalistyk yn Fryslân, juster yn Ljouwert, giene\n🕔12:53, 9.Apr 2022


Soargen oer finânsjes KNSB | Omrop Fryslân (advertinsje)\nSoargen oer finânsjes KNSB 14 des 2007 - 14:09\n0 reaksjes Jelle Wesselius fan KNSB-gewest Fryslân (foto Martin de Jong)\nIt Gewest Fryslân fan reedridersbûn KNSB hat soargen oer it finansjele belied fan 'e KNSB. Foarsitter Jelle Wesselius it Gewest Fryslân sil sneon op in tal punten om opheldering freegje by it kongres fan it bûn. De KNSB hat takom jier hast 14 miljoen euro oan útjeften, wylst dêr 13 miljoen euro oan ynkomsten foaroer stean. Ek nimt it tal aktive riders ôf. De KNSB seit dat de begrutting oer twa jier wer yn lykwicht wêze sil.\nKorreksje meldeLês foarTrefwurden: argyfView the discussion thread.Diel dit berjocht op: 14-12Olympia's Tour nei Appelskea 14-12Stoomtrein op muorre Amicitia Besjoch ek...


Oer Wokke – tidenhawwetiden.nl\nEfkes oer my sels want wa my net kin bliuw ik in fremde foar. Ik bin berne yn Âldeboarn en bin de jongste fan fjouwer bern. "Twa jonges en twa famkes. In Keninklik Getâl." sei ùs mem altiid.\nYn it jier 1934, doe ik berne waard, wie der al ûnrèst yn de wrâld. Earmoede en macht spilen doe al in grutte rol, de twadde wrâldoarloch kaam er oan. Oan de foartekens koe min it wie goed merkbite. Mar der hie ik noch gjin euvele moed fan. Ik wie in bern neffens de oerlevering, altiid fleurich en bliid.\nMyn heit wie molkheller en moast alle dagen nei de boeren yn it achterlân om de molkbussen fan en nei de febryk te bringen. Dat wie in machtige tiid want bûten de skoalle om mocht ik altiid mei. Dan siet ik boppen op in 40-mingelse molkbus en dan moast ik fan myn heit sjonge. Yn it lid fan de molkbus siet in gatsje, der moast ik myn finger foar hâlde en dan dronk ik ferske molke fan de ko.\nSa ha ik noch in hiel soart oantinkens fan eartiids. Yn myn tinzen wiene dat myn lokkichste jierren. It wie in tiid fan feiligens en burgen-wèzen. Mar doe kaam de oarloch en feroare alles. Ùs heit gong by de undergrûnse en wie 's nachts altiid op in paad.\nFoar myn gefoel wien wy fan bern ynienen folwoeksen wurden, wy hiene ferantwurdlikens krigen. Nettsjinsteande ha ik in soargeleaze jeugd hân yn in feilige degelike omjouwing. En dat hat in stevige basis west foar myn somtiden turbulente lettere libben. Noch ha wy as susters en broers in hiele hechte bân en komme graach by elkoar .\nSa nò witte jimme it ien en 't oare oer wa ik bin en wer ik woartele bin.\nAldeboarn | Foto: Friesland Wonderland\n“It feilichst om dyn jild te ferdûbeljen is: tear it briefke dûbel en stek it yn ‘e bûse.”\n'Tiden hawwe tiden'


NAM: mear gas út Waad helje | Omrop Fryslân (advertinsje)\nNAM: mear gas út Waad helje 11 mrt 2009 - 10:51\n0 reaksjes De NAM wol fierder boare nei Waadgas\nDe Nederlandse Aardoliemaatschappij NAM wol yn 2011-2012 ûndersykje oft der mear gas út de Waadsee nei boppen helle wurde kin. It is noch net dúdlik wêr't dat krekt barre sil en om hoefolle gas it giet. Oanlieding is it feit dat it gas yn it Grinslanner gasfjild sa stadichoan oprekket. Oer de hjoeddeiske gaswinning ûnder it waad is de NAM hiel posityf, mar ek dêr wurdt noch ûndersyk nei dien. Fan maaie ôf praat de NAM mei oare partijen lykas de Waadferiening.\nKorreksje meldeTrefwurden: argyfLês foarView the discussion thread.Diel dit berjocht op: 11-03Wiegel sprekt oer weryndieling 11-03Earste aai Lemsterlân fûn Besjoch ek...


Balk begjint neikompetysje mei lykspul | Omrop Fryslân\nBalk begjint neikompetysje mei lykspul\n21 maaie 2016 - 16:49\nDe fuotballers fan Balk binne de neikompetysje om promoasje nei de haadklasse sneon begûn mei in 1-1 lykspul tsjin Go Ahead Kampen. Op eigen fjild kaam de ploech fan trainer Dick Sangers al nei 8 minuten spyljen op achterstân.\nOp slach fan rêst krigen Pieter Wijnia en Ivar Klijnsma de bêste kânsen op de lykmakker, mar fersommen te skoaren. Yn de 75e minút wie it al raak en sette Wybren Altenburg de 1-1 op it boerd. De oanslutende penaltysearje waard mei 4-3 wûn troch de Balksters.\nTiisdei stiet de twadde wedstriid tsjin Oranje Wit yn Dordrecht op it programma. Sneon spilet Balk thús tsjin Heinenoord. Heinenoord wûn de earste wedstriid yn de neikompetysje mei 4-0 fan Oranje Wit. De bêste fan dizze fjouwer ploegen nimt it yn in út- en thúswedstriid op tsjin de winner fan pûl 1.\nfuotbal Balk neikompetysje\nHegere brêgen meitsje doarpen tagonklik foar lytse boaten\nGersleat-Polder krijt lang om let doarpskeamer\nCambuur pakt earste thúsoerwinning yn Jupiler League\nSportklup Cambuur hat freedtejûn foar it earst dit seizoen in thúsoerwinning pakt yn de Jupiler League. Yn Ljouwert wûn de ploech fan trainer...\nDe ynwenners fan Balk meie fan freed ôf stimme oer de takomst fan harren doarp. Der binne nei ûndersyk ferskate senario's makke troch de gemeente...


Fryske universiteitscampus is wer in stapke tichteby | Omrop Fryslân (advertinsje)\nFryske universiteitscampus is wer in stapke tichteby 14 okt 2015 - 17:30\n0 reaksjes Nederlands It momint fan de oerienkomst oer de University College Fryslân - Foto: Jacob van Essen\nFryslân, de gemeente Ljouwert en de Ryksuniversiteit Grins binne it iens wurden oer de opset en de finansiering fan de Campus Fryslân, de alfde fakulteit fan de universiteit Grins yn de stêd Ljouwert. It is it doel dat Campus Fryslân yn seis jier tiid útgroeit ta in kolleezje mei tsien masterstúdzjes, 50 promovendy en sa'n tûzen studinten. De provinsje Fryslân en de stêd Ljouwert ynvestearje tegearre sa'n 20 miljoen euro yn Campus Fryslân. Fryslân sil 16,8 miljoen euro ynvestearje en de stêd Ljouwert 3,3 miljoen.\nDat jild is nedich omdat in nije universiteit yn de oanrinfaze in soad kosten makket en noch net folle fertsjinnet, seit deputearre Sander de Rouwe. De Ryksuniversiteit ynvesteart net yn jild mar yn minsken en stúdzjeprogramma's. De ynvestearring komt wer werom as der, nei ferrin fan tiid, foldwaande studinten binne. De partijen hawwe in ôfspraak makke foar de lange termyn. De Campus Fryslân bliuwt op syn meast fyftjin jier yn Ljouwert, mar professor Poppema fan de Ryksuniversiteit Grins giet der fan út dat de Campus Fryslân in noch folle langere takomst hawwe sil. Campus Fryslân biedt op dit stuit de masterstúdzjes wettertechnology, enerzjy en meartaligens. It is it doel dat hjir op koarte termyn de stúdzjes bestjoerskunde en feiligens, food & nutrition en toerisme bykomme. De Ryksuniversiteit Grins is yn de nije opset einferantwurdlik foar Campus Fryslân. Yn de âlde opset mei de namme UCF - Universitêre Campus Fryslân - wie dat noch net sa. De partijen ferwachtsje dat Campus Fryslân yn de nije opset folle flugger groeie sil.\nKorreksje meldeLês foarTrefwurden: universiteitFryslânRyksuniversiteit GrinsView the discussion thread.Diel dit berjocht op: 14-10FIDEO: Mohammed út Syrië nei syn tredde Fryske opfangplak 14-10Dr. Botkeskoalle yn Damwâld is 'freedsume' skoalle Besjoch ek...\nHanno Brand beneamd ta bysûnder heechlearaar oan de RUG Juster, 20:12 Hanno Brand is mei yngong fan 1 febrewaris beneamd ta bysûnder heechlearaar 'Fryslân yn de hannelsnetwurken fan pre-yndustrieel Europa... Oantal ynwenners yn Fryslân nimt flugger ôf as ferwachte 17 jan 2017 - 18:26 It oantal ynwenners fan Fryslân nimt de kommende jierren noch flugger ôf as ferwachte. Dat stiet yn de nije befolkingsprognoaze fan de provinsje.... Hieltyd minder muskusrotten yn Fryslân 17 jan 2017 - 17:41 De muskusrôt komt hieltyd minder foar yn Fryslân. Yn 2016 waarden sa'n 40 persint minder muskusrotten fongen as it jier derfoar. En dat wylst it... "Tafersjoch akwadukt Drachtsterwei hie better kinnen" 16 jan 2017 - 19:30 De problemen fan dit wykein mei it akwadukt yn de Drachtsterwei by Ljouwert hiene foarkommen wurde kinnen, as de oannimmer better tafersjoch... (advertinsje)


De Hoeve wol mear bouwe yn it doarp | Omrop Fryslân\nDe Hoeve wol mear bouwe yn it doarp\n05 sep 2016 - 22:03\nYn it doarp De Hoeve is moandeitejûn úteinset mei Bouwen op De Hoeve. Keunstners en doarpsbewenners wolle dêrmei op ludike wize omtinken freegje foar de problemen yn it doarp. Dy gean oer de beheiningen fan it bouwen en de leefberheid dy't dêrtroch yn 'e knipe komt.\nDer sil in bouwurk makke wurde dat symboal stiet foar de wil fan de bewenners om yn it doarp bouwe te meien, want dat kin no net. It doarp rint leech, om't der gjin betelbere starterswenningen binne foar jonge gesinnen.\nNeist it bouwurk, dêr't minsken ideeën foar oanleverje koene, moat der oer seis wiken ek in programma mei in sjongkoar en dûns stean. Op 15 oktober is de presintaasje. It bouwurk bliuwt stean oant en mei 2018, wannear't De Hoeve Kultureel Haaddoarp is.\nGebouwen yn Drachten ûntromme fanwege gaslekkaazje\nOmwenners Rengerspark binne lilk op kolleezje Ljouwert


De ferkeap fan iPhone 12 hat de gewoane delgong net leed foar de lansearring fan 'e iPhone 13 | IPhone nijs\nFerkeap fan 'e iPhone 12 hat de gewoane delgong net leed foar de lansearring fan' e iPhone 13\nIt tredde kwart fan it jier foar Apple is normaal net goed yn termen fan ferkeap fan iPhone, om't yn septimber in njoggen generaasje wurdt presinteare en brûkers leaver wachtsje wat langer by it fernijen fan jo apparaat. It liket d'r lykwols op dat dit jier de ferkeap fan iPhone 12 dit kwartaal noch altyd oan 'e hege kant is.\nNeffens JP Morgan -analyst Samik Chatterjee yn in rapport foar ynvestearders, wa't hy tagong hat Apple Insider, stelt dat iPhone -ferkeap fia Amerikaanske ferfierders, hawwe har gewoane ferfal net belibbe foar de lansearring fan 'e nije generaasje.\nSamik Chatterjee stelt dat:\nIt algemiene iPhone -oandiel sakke net yn july, om't it bedriuw typyske seizoensferwachting foarkaam foarôfgeand oan 'e lansearring fan iPhone yn septimber, laat troch trochgeande fearkrêft fan' e iPhone 12 yn kombinaasje mei Samsung's ynventarisearjende ellinde.\nDe treflike prestaasjes oanbean troch de iPhone 12 tegearre mei de oanbodproblemen dy't Samsung ûnderfynt se tastean Apple troch te gean mei de ferkeap yn 'e Feriene Steaten. De iPhone 12 is it bêst ferkeapjende model, wylst de iPhone 12 mini it minste suksesfol is.\nAndroid -bedriuwen lykas Samsung sjogge op it stuit ynventarisaasjeproblemen fanwegen tekoart oan chips en oare krityske komponinten. Hoewol de problemen ek Apple beynfloedzje, bliuwt it oanbod fan it bedriuw "fatsoenlik."\nYn july wie de iPhone 12 it liedende model fan Apple, folge troch de iPhone 12 Pro Max en iPhone 12 Pro. It merkoandiel fan 'e iPhone 12 mini bliuwt lyts, mar stabyl.\nFan dit rapport is it foaral opfallend dat de analist net neamt dat de komst fan 5G -technology nei de iPhone ien fan 'e wichtichste skuldners wie fan' e tanimming fan ferkeap dy't dit berik hat hân (gelyk oan de ferkeap fan 'e lansearring fan' e iPhone 6 en 6 Plus), Mei de daling yn 'e priis fan dit model, om't de moannen binne foarby.\nSûnder fierder te gean, kinne wy op it stuit de iPhone 12 Pro op Amazon fine foar minder dan 1000 euro, spesjaal foar 957 euros, syn normale priis fan 1.159 euro.\nFolslein paad nei artikel: IPhone nijs » IPhone Terminals » iPhone 12 » Ferkeap fan 'e iPhone 12 hat de gewoane delgong net leed foar de lansearring fan' e iPhone 13\nHast elke tekst oersette yn iOS 15 is ienfâldich en fluch\nApple tinkt oan it lansearjen fan in titanium iPad


Man (60) mei drank op bedarret mei scooter yn sleat | Omrop Fryslân Skip to main content\nMan (60) mei drank op bedarret mei scooter yn sleat 20 jul 2015 - 10:54\n0 reaksjes Nederlands Scooter - Foto: Omrop Fryslân\nIn 60-jierrige Snitser is snein oan de Sudergoawei yn Drylts mei syn scooter yn in sleat rekke. De man wie ûnder ynfloed fan alkohol. Omstanners besochten de man út it wetter te heljen, mar dat slagge net. De man wie út de tiid rekke en lei oer de scooter hinne. De plysje hat him lang om let op de wâl krigen. De man is mei in ambulânse nei it sikehûs brocht. Dêr is in bloedproef ôfnaam om te ûndersykjen hoefolle alkohol de man hân hat.\nKorreksje meldeLês foarTrefwurden: alkoholsleatscooterView the discussion thread.Diel dit berjocht op: 20-07Omrop TIP: skûtsjesilen live op tv, radio en ynternet 20-07Ferjitten grienkonteners moandei dochs noch lege Besjoch ek...\nWurkstraf foar drankrydster (49) út Makkum Juster, 14:13 In 49-jierrige frou út Makkum is tongersdei troch de plysjerjochter feroardiele ta tweintich oeren wurkstraf foar it riden ûnder ynfloed. Ek hat... Twa scooterdieven oppakt 27 des 2016 - 7:11 De plysje hat yn de nacht fan moandei op tiisdei op de Stasjonswei op De Gordyk twa scooterdieven oppakt. De twa waarden trappearre om't se in... Man fytst de sleat yn by Dokkum 24 des 2016 - 9:00 Plysjes hawwe freedtejûn mei help fan omstanners yn Dokkum in man út it wetter rêden. Dy wie sa de sleat yn fytst by it Damwâldsterreedsje. It... Sleat hat in plak oanwiisd foar de KH2018-fontein 22 des 2016 - 17:21 De fontein dy't Sleat krijt yn it ramt fan Kulturele Haadstêd, komt op de hoeke fan Haverkamp en de Koestrjitte, it 'Van der Walplein's, sa't se... (advertinsje)


Nije spilers op De Harkema | Omrop Fryslân (advertinsje)\nNije spilers op De Harkema 01 apr 2011 - 18:02\n0 reaksjes De fuotballers Marcel Pannekoek en Ewald Koster sille yn it nije seizoen by topklasser Harkemase Boys spylje. Pannekoek komt yn augustus oer fan it Grinzer PKC '83. Ewald Koster hat de lêste jierren foar BV Veendam spile. Beide manlju binne har fuotbalkarriêre begûn by de profklup FC Grins. Neist de transfer fan beide Grinzers is der ek in akkoart sletten mei international Lesly Fellinga fan Haïty. Hy sil ek kommend seizoen op it fjild fan Harkemase Boys stean.\nKorreksje meldeLês foarTrefwurden: argyfView the discussion thread.Diel dit berjocht op: 01-04Jazzfestival yn Ljouwert 01-04Fanfarekampioenskip live by OF Besjoch ek...


Van der Bos en-dy winne yn Menaam | Omrop Fryslân (advertinsje)\nVan der Bos en-dy winne yn Menaam 09 aug 2015 - 17:27\n0 reaksjes Nederlands It winnende partoer yn Menaam - Foto: Omrop Fryslân, Geert van Tuinen\nDe frije formaasje keatspartij yn Menaam is snein in proai wurden foar de PC-winners Gert-Anne van der Bos, Taeke Triemstra, Daniël Iseger. Yn de finale wie it trijetal mei 5-2 en 6-4 te sterk foar Hendrik Tolsma, Alle Jan Anema en Thomas van Zuiden. Benammen de opslach fan Van der Bos wie izersterk en wichtich foar de oerwinning. Hy waard yn Menaam útroppen ta kening.\nKorreksje meldeLês foarTrefwurden: MenaamkeatsenDaniël IsegerGert-Anne van der BosTaeke TriemstraView the discussion thread.Diel dit berjocht op: 09-08Partoeren foar keats-off frouljus PC bekend 09-08Snitser hoareka wiis mei Snitswike fan tsien dagen Besjoch ek...\nBelgen op de PC yn 2018 Juster, 22:03 As it oan de Keninklike PC leit, keatst der yn 2018 in Belgysk partoer mei op de PC. Yn 1917 wûnen trije Belgen de belangrykste keatsklassiker.... Freule keatspartij yn Wommels hat nij stichtingsbestjoer 12 jan 2017 - 17:33 De Freule keatspartij yn Wommels hat in nij stichtingsbestjoer. De wichtichste keatswedstriid yn it jier foar jonges tusken de 14 en 16 jier waard... Menaam kriget iepenbiere grientetún en bistegreide 05 des 2016 - 18:29 In kampke grien middenyn Menaam wurdt feroare yn griente- en pluktún en bistegreide. De provinsje hat dêr 14.000 euro foar beskikber steld. It is... Miranda Scheffer pakt titel op Iepen NK muorrekeatsen 13 nov 2016 - 16:44 Yn sporthal De Trije yn Frjentsjer hat Miranda Scheffer de titel pakt by it Iepen NK muorrekeatsen. Yn in spannende en wikseljende inkelspulfinale... (advertinsje)


Oerbrêgingskonsesje iepenbier ferfier | It Nijs\nOerbrêgingskonsesje iepenbier ferfier\napril 22, 2021 07:48\nTakomme jier 10 desimber rinne de hjoeddeistige buskonsesjes yn Fryslân ôf. Troch de koroanapandemy is it ûnwis hoe’t in nije konsesje der útsjen moat.\nDe provinsje wol yn de takomst ek in sa goed mooglik iepenbier ferfier oanbiede. Dêrom freget it kolleezje fan Deputearre Steaten oan Provinsjale Steaten om akkoart te gean mei in oerbrêgingskonsesje fan twa jier ta. Dêrnei kin it busferfier wer foar in langere perioade oanbestege wurde en kin Arriva goed op de situaasje 2023 en 2024 ynspylje.\nNeffens de hjoeddeistige ferwachtingen is net foar te kommen dat de omfang fan de tsjinstregeling ôfnimt, ek omdat der minder jild beskikber is. Yn de hjoeddeistige konsesjes rydt Arriva alle jierren 615.398 tsjinstregelingsoeren (DRU’s). Troch koroana is dat op it stuit tsien persint minder. Neffens in prognoaze fan Arriva soe dat yn de oerbrêgingskonsesje noch fierder ôfnimme kinne oant 530.000 DRU’s of sels 475.000 DRU’s, mar der is noch neat wis.\nIt giet om foarriedige ferwachtingen. “Hoe’t it krekt wurde sil, stiet noch net fêst en dêr binne wy mei Arriva oer yn petear. Fêst stiet wol dat wy de reizger hieltyd sa goed mooglik betsjinje wolle”, seit deputearre Avine Fokkens-Kelder.\nDe Fryske Marren koprinner earmoedebestriding Reaksje Provinsje Fryslân op de Troanrede Provinsje ûndersiket mooglike needkonsesje busferfier Provinsje Fryslân wol sels belesting heffe Ekstern saldearjen mei feehâlderijen ek yn Fryslân mooglik Skoallen kinne Fryske les ferbetterje, de provinsje betellet Mei Ljouwert neffens it Ramtferdrach wol in oerrinplak fan de Rânestêd wurde?


Liet Ynternasjonaal nei Sweden? | Omrop Fryslân (advertinsje)\nLiet Ynternasjonaal nei Sweden? 19 okt 2005 - 11:34\nIt is noch ûnwis oft Liet Ynternasjonaal takom jier yn it Sweedske Ostersund hâlden wurdt. In Sweedske delegaasje wie yn it wykein by Liet te gast. De Finske en Sámi minderheid yn Sweden wolle takom jier Liet Ynternasjonaal organisearje. De Sweedske minderheden ha by ferskate fûnsen subsydzje-oanfragen rinnen. Foar de ein fan it jier moat dúdlik wêze oft Liet Ynternasjonaal yn Sweden trochgean kin.\nKorreksje meldeLês foarTrefwurden: argyfView the discussion thread.Diel dit berjocht op: 19-10'Tankers gefaar foar toerisme' 19-10Fúzje Vluchtelingenwerk Besjoch ek...


Haven Hylpen moat opknapt wurde | Omrop Fryslân (advertinsje)\nHaven Hylpen moat opknapt wurde 11 okt 2002 - 00:00\nDe âlde haven fan Hylpen moat wer de útstrieling krije fan foar de jierren '30. Yn dy tiid lei Hylpen noch oan de Sudersee en wie der noch eb en floed. De stifting Stedsherstel Hylpen hat grutte plannen foar de âlde haven.\nDe stifting wol dat der wer houten peallen en mear basaltblokken lâns de kaden komme. De restauraasje kostet miljoenen euro's.


Wykferpleging komt werom | Omrop Fryslân (advertinsje)\nWykferpleging komt werom 06 maaie 2009 - 23:08\nDe wykferpleechster komt werom. Op 15 maaie begjint yn Ljouwert it earste buertsoarchteam fan Fryslân. Dat bestiet út acht ferpleechkundigen en sikefersoargers dy't oansluten binne by de lanlike organisaasje Buurtzorg. Dizze ynstelling is in reaksje op de grutte soarchorganisaasjes. Meiwurkers, mar ek pasjinten, fine dat der te min tiid is foar de krekte soarch. Buurtzorg bestiet noch mar oardel jier, mar hat no al hûnderten teams yn it lân oan it wurk.\nKorreksje meldeTrefwurden: argyfLês foarView the discussion thread.Diel dit berjocht op: 07-05Noch gjin sosjaal plan bank 06-05Fûns foar pealrotskea Besjoch ek...


Oarloch & Boogiewoogie yn Lewinske | Groot Sneek\nOarloch & Boogiewoogie yn Lewinske\nSNITS- Op sneon (zaterdag) 2 oktober is it programma ‘Oarloch & Boogiewoogie mei Elske Schotanus en Hein Jaap Hilarides yn Lewinksi. De skriuwers Elske Schotanus en Hein Jaap Hilarides hâlde in koarte lêzing oer harren wurk, lêze foar en sille yn petear mei elkoar en it publyk. De lêzings wurde ôfwiksele mei live boogiewoogie-muzyk troch Hein Jaap Hilarides.\nBoeken fan Fryslân organisearret yn oktober sechtjin literêre optredens rûnom troch Fryslân mei fjouwer skriuwersduo's. Sjoch foar mear ynformaasje oer de optredens, data en plakken op www.boekenfanfryslan.frl\nZaterdag 2 oktober om 15.00 uur in Lewinski te Sneek, inloop vanaf 14.30 uur.


Oarloggen en geroften fan oarloggen - It no wurd\nOarloggen en geroften fan oarloggen\nPosted op Septimber 19, 2006 April 17, 2017 by Merk\nDE eksploazje fan ferdieling, skieding en geweld dit ôfrûne jier is opfallend.\nDe brieven dy't ik haw ûntfongen oer kristlike houliken dy't disintegrearje, bern dy't har morele woartels ferlitte, famyljeleden falle fuort fan it leauwen, echtgenoaten en broers en susters fongen yn ferslaving, en ferrassende útbarstingen fan lilkens en ferdieling ûnder sibben is swier.\nEn as jo hearre fan oarloggen en geroften fan oarloggen, wês dan net benaud; dit moat plakfine, mar it ein is noch net. (Mark 13: 7)\nWêr begjinne oarloggen en divyzjes, mar yn it minsklik hert? En wêr broeije se, mar yn 'e famylje (as God ôfwêzich is)? En wêr manifestearje se úteinlik, mar yn 'e maatskippij? In protte freegje har ôf hoe't de wrâld op sa'n freeslik en iensum plak is oankaam. En ik sis, sjoch werom nei de poarte dêr't wy troch binne kommen.\nDe takomst fan 'e wrâld giet troch de famylje. - Paus Johannes Paulus II, Familiaris Consortium\nWy hawwe de poarte net oalje mei gebed. Wy swaaiden it net mei leafde. En wy slagge it net mei deugd te skilderjen. Wat is it grutste probleem yn ús folken hjoed? Us regearingen binne ferrifele om te leauwen dat it universele sûnenssoarch, lykwichtige budzjetten en betelle sosjale programma's is. Mar se binne ferkeard. De takomst fan ús maatskippijen moat wurde befeilige op 'e sûnens fan' e famylje. As de famylje hoastet, wurdt de maatskippij ferkâlden. As famyljes útinoar falle ....\nSadwaande, net lang foar syn dea, seach hy oer de heule horizonten fan 'e minske en wêr't it op wei wie, skreau paus Johannes Paul II in brief oan' e tsjerke ... nee, hy smiet in rêdingsline nei de Tsjerke om 'e wille fan' e wrâld - in rêdingsline makke fan keatling en kralen: de Rosary.\nDe earnstige útdagings dy't de wrâld konfrontearje oan it begjin fan dit nije Millennium liede ús ta tinken dat allinich in yntervinsje út 'e heule, dy't de herten kin liede fan dyjingen dy't libje yn situaasjes fan konflikt en dejingen dy't de bestimmingen fan folken regearje, reden kinne jaan foar in helderder takomst.\nHjoed fertrou ik gewillich oan 'e krêft fan dit gebed ... de oarsaak fan frede yn' e wrâld en de saak fan 'e famylje. - Paus Johannes Paulus II, Rosarium Virginis Mariae, 40\nMei myn hiele hert rop ik ta jo: bid hjoed de Rosary foar jo famylje! Bid de Rosary foar jo ferslave echtgenoat! Bid de roazekrânse foar jo ferdwûne bern! Kinne jo de ferbining fan 'e Hillige Heit sjen tusken? frede en de famylje, wat úteinlik is frede foar de wrâld?\nDit is net de tiid foar ekskuses. D'r is sa'n bytsje tiid foar ekskuses. It is de tiid om bergen te ferpleatsen mei ús mosterdgrutte leauwen. Harkje nei it tsjûgenis fan 'e Hillige Heit:\nDe Tsjerke hat altyd dit bepaalde gebed taskreaun oan it oanbieden fan 'e Rosary ... de heulste problemen. Op tiden dat it kristendom sels ûnder bedriging like, waard har befrijing taskreaun oan 'e krêft fan dit gebed, en Our Lady of the Rosary waard bekroand as dejinge waans foarbidding heil brocht. -Ibid. 39\nAs jo noch net leauwe dat dizze frou -de Hillige Faam Marije -hat de mooglikheid om jo famylje te befrijen fan 'e bannen fan it kwea, lit de Hillige Skrift jo oertsjûgje:\nIk sil fijannen sette tusken jo (Satan) en de frou, en jo sied en har sied: se sil jo holle ferpletterje, en jo sille wachtsje op har hakke. (Genesis 3:15; Douay-Rheims)\nFan it begjin ôf ornearre God dat Eva - en Maria is de Nije Eva - in rol soe hawwe yn it ferpletterjen fan 'e holle fan' e fijân, de slang dy't troch ús famyljes en relaasjes slûpt, fertrape as wy har útnoegje.\nWêr is Jezus yn dit? De Rosary is in gebed dat beskôget Kristus wylst tagelyk ús Mem freget om foar ús yn te treden. It Wurd fan God en de liifmoer fan God bidden, ferienigje, ferdigenje en segenje ús allegear tagelyk. De krêft jûn dizze frou komt presys fan it Krús wêrtroch Satan waard ferslein. De Rosary is it krús tapast. Want dit gebed is neat oars as in "kompendium fan it Evangeelje", dat is it Wurd fan God, dat is Jezus Kristus. Hy is it hert fan dit gebed! Alleluia!\nDe rosary, a "kontemplatyf en kristosintrysk gebed, ûnskiedber fan 'e meditaasje fan' e hillige Skrift," is "it gebed fan 'e kristen dy't foarútgiet yn' e pylgertocht fan it leauwe, yn 'e folgjende fan Jezus, foarôfgien troch Maria." —POPE BENEDICT XVI, Castel Gandolfo, Itaalje, 1 oktober 2006; ZENIT\nBid de roazekrânse - en lit de hakke fan 'e mem falle.\nMei dit berop fan my net ûngemurken gean! -Ibid. 43\nMar begryp dit: d'r sille yn 'e lêste dagen ferskriklike tiden wêze. Minsken sille selsgerjochtich wêze en leafhawwers fan jild, grutsk, heechmoedich, misledigjend, ûngehoarlik oan har âlders, ûndankber, ûnreligieus, baldadich, ûnbidich, lasterlik, loslizzend, brutaal, hekel oan wat goed is, ferrieders, roekeleas, ferachtlik, leafhawwers fan wille ynstee fan leafhawwers fan God ... (2 Tim 3: 1-4)\nPosted in THÚS, MARY, DE FAMILYWAPEN.\nOere fan rêding →


Mear romte nedich foar kiste | Omrop Fryslân (advertinsje)\nMear romte nedich foar kiste 23 mrt 2010 - 21:59\n0 reaksjes Nijbouhuzen en apparteminten moatte tenei sa makke wurde, dat de bewenners by ferstjerren maklik yn in lykkiste nei bûten brocht wurde kinne. Dat fynt de Fryske federaasje fan útfeartferienings. De federaasje hat yn in brief oan demisjonêr minister Huizinga fan VROM frege dat mooglik te meitsjen. Hjoed-de-dei moatte der soms nuvere keunsten úthelle wurde om dejinge dy't ferstoarn is yn in kiste nei bûten te krijen.\nKorreksje meldeLês foarTrefwurden: argyfView the discussion thread.Diel dit berjocht op: 23-03Akkoart priisferheging Cambuur 23-03Winst Jong H'fean yn Nijmegen Besjoch ek...


31-10-09 Sven | Eelkesweblok\noktober 31, 2009 door eelkesweblok\tEen reactie plaatsen\nMart Smeets en ik stienen efkes oan de bar justerjûn, it duorre amper tsien menuten. We skodden de hollen oer de lûden dy’t we om ús hinne hearden. “Net bêst mei Sven”. “Hy moat ynleverje”. “Muoilik seisoen foar Kramer”. Wy, âlde núten, wy skodden de hollen. De safolste wize werop de âlde fertroude sjoernalistiek wer fermoarde waard die dochs wer efkes sear.\nWant wat wie bard: Sven Kramer hie de 5 km wûn, syn fjirde nasjonaal kampioenskip. Syn tiid fan 6.20.71 wie de bêste seisoentiid. Werom gie it sjoernalistieke wrâldsje dan sa út’e skoreven. Sven lei mar in dikke twa sekonden foar op Bob de Jong (dy’t neffens my noch nea sa’n goede 5km riden hat yn dizze fase fan it seisoen). De hiele wrâld dondere yn elkoar, Sven foel ynienen fan it fuortstik. It liket wol at it it moaiste is at ien de ferwachtings op Olympysk goud net wier meitsje kin.\nSven wie ferkâlden, wie fannewike fallen, hie wat mei de izers. En traint troch folop. Der is neat oan de hân. Sven ferliest net graach, en dat die hy ek net. En hoe’t er dan docht makket him dochs neat út. Hy hoegt op 30 oktober net tsien sekonden op de rest foar te lizzen. De eksakte datum foar de 5 km is 13 febrewaris oan de oare kant fan de wrâld. Dus wy skodhollen en giene nei hûs.\nFannemoarn kaam ik ûnder en dêr lei de Ljouwerter Krante. Foto , iepening, kop. “Kramer stroefjes uit de startblokken”. Ik smyt de krante by it âld papier en riidt nei Hearrenfean. Sven Kramer hoecht hjoed net te riden.


Middeis begrave wurdt djoerder | Omrop Fryslân (advertinsje)\nMiddeis begrave wurdt djoerder 21 feb 2010 - 12:52\n0 reaksjes Begrave op It Bilt wurdt djoerder. Alteast as it middeis nei healwei trijen en sneons nei healwei ienen bart. De gemeente wol sa ûntmoedigje dat minsken in begraffenis regelje op sneontemiddei of let op de middei. Dy tiden wurde populêrder, omdat minsken dan makliker frij kinne fan har wurk. Yn de nije begraafplakkennotysje stiet dat de kosten op sokke oeren tenei 50 prosint heger lizze sille. De gemeenteried nimt der 9 maart in beslút oer.\nKorreksje meldeTrefwurden: argyfLês foarView the discussion thread.Diel dit berjocht op: 21-02Sam Jones nije spiler by Aris 21-02Cambuur klear foar Excelsior Besjoch ek...